Kisah Wanita Malaysia Licik Yang Curi Identiti Dan Menipu Pelabur Di Amerika Syarikat

Kegiatan menipu atau scam bukan sesuatu yang baharu. Ia boleh berlaku di mana-mana dan individu itu boleh menipu sesiapa sahaja asalkan beliau mempunyai keyakinan dan skil yang hebat.

Siew Im Cheah, seorang wanita kelahiran Malaysia telah dijatuhkan hukuman penjara selama 51 bulan oleh Mahkamah Alexandria di Virgina, Amerika Syarikat atas tuduhan mencuri data identiti milik enam individu yang berbeza dan menipu untuk hidup mewah di Amerika Syarikat.

Cheah dipenjarakan sejak 4 Oktober 2019 dan jenayah terancang itu telah dilakukannya sejak 20 tahun yang lalu. Cheah menyamar dan menggunakan identiti orang lain untuk menipu dan mencuri akses aset kekayaan milik mangsanya. Liciknya, nama orang lain yang akan dipersalahkan atas setiap kejahatan jenayah yang dilakukan Cheah.

Pada 2001, setelah menipu akauntan Malaysia, Lau Ban Tin, Cheah melarikan diri ke Amerika Syarikat dengan nama visa pelawat palsu iaitu Lee Sau Hoong. Identiti tersebut dicuri dan ia milik seorang suri rumah yang menetap di Kuala Lumpur. Cheah berjaya mencurinya sedangkan Lee Sau Hoong yang ‘sebenar’ mendakwa bahawa dia langsung tidak pernah berjumpa atau mengenali Cheah.

Pada 2004, ini merupakan rekod jenayah pertama Cheah di AS selepas dia disabitkan kesalahan pecah rumah, mencuri kenderaan dan data identiti di Monrovia, California. Dia juga mencuri butiran peribadi serta lesen memandu milik tuan rumahnya untuk membeli sebuah kereta BMW.

Pada 2011, Cheah ditahan di California setelah memalsukan cek bernilai USD350,000 (~RM1.46 juta) di bawah nama ‘Claudia Lee’ untuk membeli sebentuk cincin berlian. Takut ‘terkantoi’, cicin tersebut kemudiannya digadaikan pada harga USD100,000 (~RM417,650).

Pada 2012, Cheah mahu dirinya dikenali sebagai Teresa Cheah dan berjaya mencuri butiran identiti rakan sebiliknya, Cindy Tran. Menyamar sebagai Cindy Tran, Cheah berjaya membuka satu akaun bank dan mengeluarkan wang polisi insuran nyawa milik Cindy. Cheah juga menjual dua buah kereta milik rakannya itu dan membeli sebuah lagi kereta yang baharu. Cheah kemudiannya melarikan diri ke Virgina Utara.

Tambah kecewa, Cheah dianggap scammer paling berjaya setelah atlet profesional, pegawai eksekutif, chef serta gabenor Virgina mulai percaya bahawa dirinya merupakan kenalan rapat Presiden Obama dan cucu kepada Bekas Perdana Menteri Singapura, mendiang Lee Kwan Yue.

Diceritakan, salah seorang mangsanya pernah melawat Cheah yang ketika itu sedang sakit dan secara kebetulan dia terlihat sejambak bunga berserta kad ucapan yang ditandatangan oleh Obama. Hanya disebabkan itu, Cheah mendakwa bahawa Obama merupakan kenalan rapatnya.

Tidak cukup itu, Cheah berkata bahawa dia boleh mengakses wang pelaburan Singapura kerana kononnya dia merupakan cucu Lee Kwan Yue. Dengan taktik ini, Cheah lebih mudah untuk memperdayakan mangsa-mangsanya.

Terlalu yakin, mereka (pegawai esekutif berjaya) memberikan wang setelah Cheah mendakwa bahawa dia akan melabur wang tersebut dalam pelbagai syarikat termasuk syarikat minyak di Nigeria, pendek kata seperti ‘Skim Cepat Kaya’.

Cheah juga pernah menyamar sebagai wanita berusia 30an bernama Cindy Lin kepada seorang pemain American Foorball dari pasukan Washington Redskin dan agennya pada tahun 2015. Mereka bertiga bertemu di sebuah syarikat pengedar Pordche di McLean, Virgina.

Berdasarkan surat ‘hitam putih’ yang ditulis ejen itu kepada mahkamah, Cheah sebagai ‘Cindy’ memberitahu mereka bahawa dia mahu membeli majoriti saham dalam pasukan NBA Washington Wizards. Kerana terlalu percayakan Cheah, wakil pasukan Washington Redskin itu telah melabur wang mereka kepadanya bagi membida penjualan saham pasukan itu.

Malangnya itu semuanya hanyalah satu penipuan dan kesemua wang milik pelabur-pelabur tersebut telah Cheah laburkan untuk dia melakukan pembedahan plastik, membeli kereta dan barangan mewah termasuk menyewa sebuah apartment mewah $14,000 (~RM58,000)sebulan di Los Angeles.

Namun segalanya penipuan itu berakhir pada tahun 2017 setelah Cheah ditahan kerana memandu laju sebuah kereta Porsche di Virgina dan menggunakan lesen milik bekas rakan sebiliknya, Cindy.

Difahamkan Cindy sering menerima surat hutang kad kredit dan saman lalu lintas sedangkan bukan dia yang melakukannya. Perkara itu kemudiannya dilaporkan kepada pihak polis dan hasil rakaman CCTV menunjukkan Cheah, si pelakunya.

Sudah insaf, Cheah mengaku bersalah kerana mencuri identiti dan melakukan penipuan di mahkamah Alexandria. Semasa kesnya dibicarakan pada 2019, Cheah masih sempat menipu pihak mahkamah dengan menyamar sebagai Lee Sau Hoong yang berusia 66 tahun. Identiti itu telah disahkan sendiri oleh peguamnya.

Walau bagaimanapun, identiti itu juga adalah palsu menurut pendakwa raya, Gordon Kromberg. “Dia bukan berusia 66 tahun tetapi 59 tahun dan Lee Sau Hoong itu hanyalah identiti yang pernah dia curi,” kata Gordon.

Dakwaan itu disokong selepas mahkamah menemui nama Lee Sau Hoon yang sebenar kini berada di Kuala Lumpur. Cheah didapati bersalah dan dikenakan hukuman penjara selama 51 bulan. Sungguh tidak percaya tetapi inilah kisah Siew Im Cheah, seorang scammer Malaysia yang penuh dengan cerita plot twist dan penipuan.

Pegawai polis ini melayan scammer yang menyamar sebagai pegawai Kastam. Klik pautan di bawah untuk membacanya.

Menyamar Jadi Pegawai Kastam, Pegawai Polis Ini Layan Sampai ‘Scammer’ Putus Asa Buat Netizen Terhibur

Lihat Bagaimana Scammer Menyamar Sebagai ‘Pilot’ Di Facebook Untuk Tipu Wanita Tempatan

Lelaki Ini Dedah Keadaan Markas ‘Scammer’ Di Cyberjaya Yang Busuk Dan Tidak Selesa


Kisah Wanita Tua Terima Kotak Ini Bakal Menyentuh Hati Anak Di Perantauan

Sekumpulan anak muda di bawah nama Sunny Side Up Production telah menghasilkan sebuah animasi pendek ‘Changing Batteries’ sebagai projek tahun akhir mereka di Universiti Multimedia, Cyberjaya, Malaysia pada tahun 2013. Mereka terdiri dari 4 orang ahli iaitu Shu Gi, Casandra Ng, Hon JiaHui dan Bahareh Darvish. Soundtracks disediakan oleh Shaheir Jibin.

Animasi pendek ini menceritakan tentang seorang wanita tua yang merindui anaknya. Dia tinggal seorang diri di sebuah rumah kampung di kawasan berdekatan sawah padi. Pada suatu hari, dia terkejut setelah melihat isi kandungan sebuah kotak besar. Ikuti kisah seterusnya di sini:

Menurut maklumat dari Facebook Page Changing Batteries, animasi dengan 2 watak utama ini, Granny dan Help-O-Boat pernah memenangi anugerah seperti:

1) Animation & Visual Effects Awards Night 2013: Delta Category – The Best 5 (Multimedia University, Malaysia)

2) DigiCon6 (Malaysia) – Prize for Effort, Top 10 Shortlisted.

4) Robot Film Festival (www.robotfilmfestival.com)- Winner of Best Robot-Human Interaction


Kisah Warga Syria Yang ‘Terperangkap’ Di KLIA2 Ini Dapat Perhatian Nas Daily

Pengguna setia media sosial pasti tidak asing lagi dengan nama Nas Daily,seorang vlogger dari Israel dengan perkongsian video 1 minit mengenai cerita atau kisah perjalanan beliau di sesebuah negara ketika melancong atau menghadiri jemputan oleh pihak tertentu.

Terbaharu, Nas atau nama sebenarnya Nuseir Yassin berkongsi video mengenai seorang lelaki yang diketahui ramai dengan kisah ‘The Terminal’ di dunia nyata. Umum mengetahui kisah Hassan Kontar yang ‘terperangkap’ di KLIA2 semenjak 6 bulan yang lalu. Video ini terhasil dengan bantuan seorang rakan Nas untuk merakam kerana beliau sendiri merupakan seorang pemegang pasport Israel.

Menurut perkongsian video tersebut, kini Hassan mempunyai sinar baharu untuk memulakan kehidupan baharunya apabila sekumpulan sukarelawan dari Kanada sedang berusaha untuk mendapatkan status pelarian yang sah di negara tersebut. Namun untuk mengecap ‘Kebebasan’ beliau terpaksa menunggu selesainya keseluruhan proses tersebut selama 26 bulan lagi.

Kerajaan Malaysia pernah menawarkan status pelarian di bawah Pesuruhjaya Tinggi Pertubuhan Bangsa-Bangsa Bersatu untuk Pelarian (UNHCR) tetapi beliau menolaknya kerana beliau tidak akan dapat mencari pekerjaan untuk menyara kehidupan dengan status tersebut.

Diharapkan agar segala urusan Hassan dipermudahkan dan berjaya membina hidup baharu di Kanada nanti.


Lelaki Ini Berkongsi Saat-Saat Genting Dirompak Sewaktu Travel Di Afrika Selatan

Bagi seorang pengembara, meneroka sesuatu yang baru tentunya perkara yang menyeronokkan, mengharapkan cerita cerita indah untuk dibawa pulang, itulah yang selalu saya fikirkan. Tapi itu semua mengubah cara saya berfikir selepas bertemu dengan lelaki ini.

Zainal Bin Ahmad atau sinonim dengan panggilan ZBA sudah menjelajah lebih daripada 100 buah negara.

Baru baru ini saya berpeluang bertemu dengan beliau, sangat terinspirasi! Banyak juga tips panduan dan pengalaman yang beliau kongsikan kepada saya.

Di antara topik menarik untuk saya ketengahkan adalah berkaitan keselamatan ketika mengembara ke luar negara.

Seringkali saya di tegaskan supaya setiasa berwaspada dan mengambil berat soal keselamatan terutama ketika berada di luar negara.

Tiada tempat yang boleh menjamin keselamatan! Ini adalah berdasarkan pengalaman beliau sendiri dirompak dan hampir meragut nyawa di bumi Afrika Selatan.

Tujuan perkongsian ini bukanlah untuk menakutkan mana mana pihak , tetapi sebagai rujukan penting yang boleh dijadikan pengajaran dan peringatan khasnya kepada rakyat Malaysia yang teringin untuk mengembara ke Arika Selatan.

Ini adalah terbitan semula secara ringkas tentang peristiwa beliau dirompak di bumi Afrika Selatan seperti yang telah dikongsikan kepada saya.

Kronologi Peristiwa Hitam Di Afrika Selatan

Perlu dimaklumkan bahawa kunjungan aku kali ini mungkin sedikit terencat kerana kesan daripada Virus Ebola yang melanda Afrika Barat sekarang. Walau bagaimana pun aku berada di selatan merangkumi Singapura, Thailand, Ethopia, Afrika Selatan, Namibia, Zambia, Zimbabwe, Botswana, Mozambique, Swaziland dan Loseto.

Satu lingkungan yang merangkumi perjalanan selama 32 hari. Semua negara tersebut ialah negara-negara Commonwelth (kecuali Thailand, ia bukan negara Commonwealth) yang tidak memerlukan visa untuk rakyat Malaysia kecuali Mozambique.

Visa ke Mozambique berharga USD90 dan boleh didapati secara VOA di pintu-pintu masuk lapangan terbang sahaja. Tidak seperti dulu VOA boleh didapati dimana-mana jalan darat.

Implimentasi prosidur ini hanya berkuatkuasa pada pertengahan tahun 2014. Oleh yang demikian sesiapa yang berhajat untuk mengunjungi Mozambique wajib mendapatkan visa terlebih dahulu sebelum ke sana.

Awal pagi dengan harapan kami berkesempatan untuk merayap seluruh Johannesburg dan merupakan hari kedua terakhir sebelum terbang ke Addis Ababa.

Aku menaiki Metrorail yang boleh dikatakan 100 peratus penumpang berkulit hitam yang penuh sesak dengan berbagai ragam kehidupan.

Sepanjang perjalanan ke Rhodefield Station aku dan kawan bergurau senda seperti biasa seolah-olah tiada apa yang bakal menimpa kami selepas ini.

Bermula di dalam Metrorail aku merasakan ada sesuatu yang tidak kena.Aku lihat hari ini penumpang terlampau ramai di dalam metrorail, tetapi kami sempat juga mendapatkan tempat duduk bersebelahan.

Diperhatikan ada saja penumpang memerhatikan kami dengan gelagat masing-masing sama ada lelaki atau wanita. Bagi mereka kami berdua sememangnya amat asing dari segi warna kulit dan rupa paras jika dibandingkan dengan mereka yang berbadan besar dan berkulit hitam metalik.

Ketika sampai di Park Station, Johannesburg…

Seorang lelaki berkulit hitam menghampiri aku dan memaklumkan “your friend with red jacket go there” sambil menunjukan arah keluar stesen.

Aku sengaja membuat tidak faham kerana demi keselamatan, kami sudah berpesan-pesan sesama sendiri sebelumnya.

Kami terus merayap. Kali ini menggunakan perkhidmatan ‘Bus Ways’ untuk pusing keliling Johannesburg. Dari satu tempat ke satu tempat dengan kamera mini tersimpan di dalam poket.

Disebabkan beberapa peristiwa yang berlaku sebelum ini, aku selalu berwaspada dan beringat setiap kali semasa dalam perjalanan. Akhirnya setelah puas merayap, aku kembali semula ke Park Station untuk makan tengahari.

Jam 2pm, demi kerana keenakan briyani Pakistani, aku dan kawan mengunjungi restoran Pakistani yang kebetulan di sana ada sebuah masjid untuk kami menunaikan solat.

Restoran ini terletak 200 meter di luar Park Station. Di persekitaran ini sangat ramai peniaga jalanan dan kedai-kedai perniagaan orang-orang kulit berwarna. Pada lojiknya kawasan ini masih selamat untuk dikunjungi tetapi tidak di luar sana.

Baca: 18 Perkara Penting Yang Wajar Anda Ambil Tahu Sewaktu Travel Solo

Setelah selesai makan, aku didatangi seorang lelaki berkulit hitam dan dimaklumkan, ‘Follow this way to Park Station’, walhal aku tidak menyoal sesiapa pun untuk menunjukkan arah kerana kami sememangnya tahu arah ke Park Station. Aku tidak mengindahkan beliau dan dan meneruskan perjalanan.

Dalam hati kecil aku bertanya bagaimana lelaki berkulit hitam tersebut tahu yang kami ingin ke Park Station. Rupa-rupanya tidak salah dikatakan bahawa kami telah diekori penjenayah tanpa sedar.

Selang 10-15 langkah tiba-tiba aku dicekik daripada belakang. Dengan pantas  penjenayah melintangkan tangan kanannya di leher dan menggunakan kekuatan tangan kiri untuk membuat grip yang amat kuat dibahagian tengkukku,  menyebabkan aku kelemasan dan hampir-hampir tidak bernafas.

Dalam masa yang sama seorang penjenayah lagi akan berada di bahagian depan sisi, menyelongkar dan mengambil apa sahaja yang terdapat didalam poket.

Sebenarnya kami kaget dan tidak tahu apa-apa. Dengan saiz badan mereka yang besar dan tinggi, mana mungkin kami mampu melawan serangan mereka ini.

Kejadian berlaku amat pantas yakni dalam masa satu nafas sahaja. Jika tidak, mangsa akan kelemasan dan boleh membawa maut. Bila tersedar aku bangun dan menoleh kebelakang melihat kawanku.

Rupa-rupanya beliau juga mengalami nasib yang sama. Kawanku berada dalam kelemasan di tanah. Aku sepantasnya mengangkat beliau dan cepat-cepat kami beredar memasuki Park Station yang dikira agak selamat, jaraknya hanya 50 meter sahaja dari tempat kejadian.

Kami dirompak di hadapan ratusan penjaja tanpa kami diberi simpati atau belas kasihan. Mereka hanya sekadar melihat kami diperlakukan dan membiarkan penjenayah melarikan diri di celah-celah kesibukan orang ramai.

Kesan daripada cekikkan yang amat kuat tadi kami tidak dapat bersuara dengan jelas malah buah halkum seolah-olah tersekat.

Kami batuk-batuk dan terpaksa berkomunikasi dengan suara yang amat perlahan disamping terasa sakit di kerongkong setiap kali menelan air liur. Ini bermakna kami tidak boleh melolong atau membuat pekikan meminta pertolongan sewaktu dan selepas kejadian tadi.

Tidak ada suara yang boleh keluar dan  kedengaran untuk memohan bantuan. Modus operandi yang licik, pantas dan terancang dengan ketepatan waktu yang sesuai.

Aku memasuki balai polis Park Station untuk membuat laporan. Nasib tidak menyebelahi aku. Dengan lain perkataan aku ‘tidak dilayan’ dan dikehendaki membuat laporan polis di satu balai polis lain yang kami sendiri tidak tahu di mana.

Inilah sikap mereka. Kami telah dirompak dan berada dalam ketakutan tetapi mereka seolah-olah turut bersubahat dengan penjenayah serta tidak mengambil amanah dan tanggungjawab yang sepatutnya.

Ingatan buat teman-teman agar membiasakan diri dengan membawa alamat kedutaan untuk memohon bantuan ketika kecemasan.

Dalam ketakutan, aku memilih perjalanan Gautrain ke OR Tambo International Airport. Selesa dan selamat dengan tambang RAN145 daripada Park Station menuju ke airport untuk membuat laporan polis.

Setahu aku, Balai Polis lapangan terbang tidak akan berdolak dalih untuk menerima sebarang laporan jenayah daripada orang ramai. Tindakan aku tepat dan laporan CAS S1/09/2014 telah dibuat.

Baca: 5 Persediaan Penting Sebelum Travel Ke Kawasan Pedalaman Dan Tempat Tinggi

Polis lapangan terbang OR Tambo juga sama. Dalam kami menghadapi kesulitan dan kesusahan mereka masih meminta wang darpada kami.

Dalam hati kecil aku, perangai polis Afrika Selatan sama dimana-mana. Mereka menggadai integriti untuk wang. Polis dan penjenayah merompak secara terang-terang tanpa ada sedikit pun perikemanusian tersemat di hati mereka.

45 minit kemudian mereka meminta aku wang sebanyak RAN 200 sebagai wang perkhidmatan dan kemudian dijadikan sebagai wang tambang untuk menghantar kami balik ke hotel dengan ditemani seorang anggota polis lain yang jaraknya 3km sahaja. Berlaku tawar-menawar dan dikurangkan kepada RAN 130.

Dalam masa yang sama polis berkenaan menoleh kepada kawan aku dan berkata “you hide something from me“.

Jawab kawan, “tidak, ini sahaja wang yang saya ada selepas dirompak,” sambil menunjukkan sekeping wang kertas bewarna hijau bernilai RAN 10.

Tanpa ada perasaan malu, anggota polis tersebut mengambil wang tersebut walaupun beliau merayu wang tersebut untuk membeli air mineral.

Hari hampir senja dan demi keselamatan, aku bergegas mendapatkan teksi ke lapangan terbang dengan tambang RAN130.

Keesokan harinya, hari yang ke 33 di ‘Bumi Hitam’ aku tidak ke mana-mana dan seharian berkurung di hotel. Fobia atas apa yang terjadi dan kesakitan di bahagian leher amat terasa sekali. Suara aku semakin pulih tetapi masih rasa sakit apabila menelan sesuatu.

08 September 2014 dengan penerbangan Ethiopian Airlines tepat jam 14.20 aku meninggalkan bumi kejam Afrika Selatan menuju Addis Ababa. Manakala kawan aku menuju ke Bangkok dengan penerbangan Qatar Airways sejam kemudian.

Teringat kata-kata pemilik Guest House di Nelspruit. Berulang kali beliau menasihati aku “don’t ever trust any black people when you are in South Africa“. Ternyata kata-kata beliau adalah benar.

Ya Allah kami yakin ada hikmah di sebalik kejadian tersebut di mana kami masih diberi nafas untuk meneruskan perjalanan.

Tetapi ini semua bukan tiket untuk aku tidak ‘merayap’ lagi. Perjalanan ‘world last destination‘ ke Amerika Latin akan diteruskan dan dijangkakan akan bermula pada April 2015. Insyaallah. Mohon didoakan.

Mengikut apa yang Encik Zainal maklumkan kepada saya, kamera , telefon dan wang saku semuanya berjumlah lebih dari RM2000.00 dan ini sebabnya kenapa Travel Insurance sangat penting.

Bagaimana pula bila gadis Malaysia berkelana ke bumi Afrika? Mungkin Kembara Trans Afrika Dan Catatan Perjalanan Dari Kacamata Gadis Malaysia Ini Bakal Mengubah Persepsi Anda


Berbaju Melayu Sempena Harijadi Ratu Elizabeth II, Pemuda India Ini Dapat Pujian Ramai

“Saya tahu ramai mempertikaikan kenapa saya tidak bersongkok apabila berbaju Melayu.

“Tapi, bagi saya apa yang penting ialah membawa identiti Malaysia dalam acara yang besar sebegini.”

Itu luahan pemuda kelahiran Pulau Pinang, Kishva Ambigapathy, 26, yang menjadi rakyat Malaysia pertama menjadi pembawa cokmar emas dalam satu daripada majlis rasmi sempena sambutan harijadi ke-90 Ratu Elizabeth II, 15 Mac lalu.

Ratu Elizabeth II lahir pada 21 April 1926.

Tiga generasi kerabat diraja Britain termasuk Duke dan Duchess of Cambridge, Putera William dan Kate Middleton termasuk Putera Harry turut bersama-sama dalam upacara itu yang berlangsung di Westminster Abbey, London.

Kishva mengakui sudah cuba mencari songkok untuk dipakai bersama baju Melayu berwarna krim miliknya pada majlis bersejarah itu kelmarin, tetapi sukar kerana berada di kota London.

“Ke mana sahaja saya pergi di peringkat antarabangsa, saya akan pastikan saya datang dengan pakej budaya dan identiti kita rakyat Malaysia.

“Saya memilih baju Melayu kerana ia memang terkenal sebagai identiti Malaysia, walaupun saya berkuturunan India,” katanya ketika dihubungi Harian Metro.

Video Kishva pada acara itu menjadi viral di laman Facebook (FB) dan menerima pujian ramai pengguna laman sosial termasuk Permaisuri Johor, Raja Zarith Sofia kerana berpakaian tradisi Melayu.

Kishva berkata, keputusan untuk memilih pembawa cokmar dibuat Ratu Elizabeth II dan Jawatankuasa Belia Komanwel atas kapasiti belum ada rakyat Malaysia diberi tanggungjawab itu.

Faktor lain dia terpilih kerana dia memegang jawatan sebagai Pengerusi Majlis Belia Komanwel (CYC), pertubuhan yang mewakili suara anak muda dari 53 negara Komanwel seluruh dunia.

“Saya sangat berbangga kerana mendapat peluang ini dan dihargai sebegini kerana bukan semua anak muda seusia saya merasai pengalaman sebagai pembawa cokmar untuk majlis seperti ini.

“Dan ini adalah penghargaan terbesar buat saya dan rakyat Malaysia amnya kerana pembawa cokmar adalah antara kedudukan tertinggi dalam mana-mana acara seumpamanya,” katanya yang juga bekas penuntut Universiti Sains Malaysia dalam jurusan kejuruteraan.

Kebanggaan itu sukar diluahkan Kishva, apatah lagi cokmar emas itu sangat istimewa kerana ia adalah hadiah daripada Ketua-ketua Kerajaan Negara Komanwel kepada Ratu Elizabeth II sempena sambutan kelahirannya yang direka mempunyai elemen bendera 53 negara Komanwel.

Kishva yang adalah penuntut tajaan Biasiswa Chevening dari Durham University mengambil jurusan Sarjana Sains Politik Antarabangsa tiba di London pada September tahun lalu dan dijangka menamatkan pengajian pada September depan.

Menurut Education Malaysia London di FB, Kishva adalah penuntut Asia pertama yang dilantik sebagai Pengerusi CYC bagi sesi 2015-2017.

“Selepas dilantik sebagai Pengerusi CYC pada November tahun lalu, Mesyuarat Ketua-ketua Kerajaan Negara Komanwel memutuskan untuk menjadikan Kuala Lumpur sebagai lokasi baru ibu pejabat CYC,” katanya.

CYC menaungi 1.2 bilion belia di 53 negara Komanwel dan agenda utama CYC dalam dua tahun ini bersama pemimpin Komanwel adalah menjurus kepada perubahan iklim, melatih lebih ramai belia Komanwel sebagai usahawan dan memerangi penularan ideologi keganasan di kalangan belia.

Pemilihan Kishva dibuat pada Forum Belia Komanwel sempena Mesyuarat Ketua-Ketua Kerajaan Komanwel yang berlangsung di Malta pada November 2015.

BACA: Berbaju Kurung Di Milan, Tanpa Sedar Gadis Melayu Ini Jadi Tumpuan Ramai


6 Drama Korea Yang Menarik Untuk Anda Tonton Sepanjang Bulan Disember Ini

Bulan Disember telahpun tiba. Sama seperti bulan-bulan sebelumnya, bulan terakhir ini juga padat dengan beberapa drama Korea yang bakal ditayangkan. Umum diketahui, drama Korea sudah semakin mendapat tempat di hati penonton oleh kerana kualiti yang ditonjolkan.

Oleh itu, bagi menutup tirai tahun ini, di sini The Vocket akan kongsikan 6 K-drama menarik yang boleh ditonton pada bulan Disember buat semua peminat drama Korea dan juga anda yang baru sahaja ingin berjinak-jinak dalam dunia ini. Selamat menonton!

Anda peminat Im Yoon-ah dari Girl’s Generation? Kali ini beliau akan tampil dalam drama siri terbaharu berjudul ‘Hush’ yang bakal ditayangkan pada 11 Disember 2020 nanti. Drama ini mengisahkan tentang dilema seorang wartawan surat khabar. Dalam drama ini, Yoona memegang watak sebagai seorang wartawan intern yang bersemangat dan cukup minat akan bidang kewartawanan.

Drama ini diadaptasikan dari sebuah webtoon yang popular. Mengisah kan tentang Im Joo-kyeong, seorang pelajar sekolah yang sangat insecure dengan wajahnya menyebabkan dia sering memakai make-up, drama ini dibintangi barisan pelakon yang cukup berbakat seperti Moon Ga-young, Cha Eun-woo, Hwang In-yeop dan Park Yoo-na. Drama ini bakal menjumpai anda pada 9 Disember 2020!

Netflix baru sahaja menyiarkan trailer pertama buat drama ini. Mengisahkan tentang manusia yang bertukar menjadi raksasa apabila dijangkiti virus, drama ini juga merupakan sebuah drama yang diadaptasikan dari webtoon. Drama ini bakal menakutkan anda pada 18 Disember 2020.

Kalau anda pernah menonton filem ‘Parasite’, anda pasti kenal dengan pelakon utama buat drama ini. Mengisahkan tentang Kang Yeo-joo, seorang penulis novel kisah pembunuhan yang berjaya dan suaminya Han Woo-sung yang merupakan seorang peguam. Telah pun mula tayangan pada 2 Disember 2020 yang lalu, drama ini sesuai buat anda yang minat akan genre misteri, thriller serta komedi.

Kalau anda lebih menggemari genre romantis dari misteri dan thriller, drama berjudul ‘Run On’ ini memang tepat untuk anda. Bakal ditayangkan pada 16 Disember 2020 di Netflix, drama ini mengisahkan tentang kisah cinta diantara bekas olahragawan negara, Ki Sun-gyeom dan Oh Mi-joo, seorang penulis penterjemah.

Drama ini merupakan diantara drama yang dinantikan para peminat K-drama. Dibarisi pelakon hebat seperti Kim Ji-won dan Ji Chang-wook, ia mengisahkan tentang kisah percintaan mereka yang tinggal di kota. Drama ini bakal menemui anda pada 22 Disember 2020 nanti.

Pastinya ada banyak lagi drama Korea yang menanti anda pada bulan ini. Senarai yang dibuat ini hanyalah pilihan peribadi yang kami rasa anda mungkin akan turut menyukai. Jika ada drama Korea yang kami terlepas pandang, jangan segan untuk bersama kami.

Katanya drama Sweet Home yang bakal ditayangkan nanti agak seram. Klik pada pautan di bawah untuk membaca!

Lebih Seram Dan Aksi, Netflix Kongsi Trailer Rasmi ‘Sweet Home’ Yang Pasti Menghantui Anda

10 Drama Korea Terbaik Bertemakan ‘Time Travel’ Yang Wajib Anda Tonton

5 Drama Korea ‘Ongoing’ Yang Anda Boleh Layan Sepanjang PKPB Di Rumah


Kit Kat Dan Etude House Hasilkan Koleksi ‘Eyeshadow’ Edisi Khas

Pastinya anda cukup mengenali jenama coklat Kit Kat yang menjadi kegemaran ramai di seluruh dunia. Kit Kat tampil berbeza apabila berkolaborasi dengan Etude House untuk menghasilkan palet eyeshadow mini edisi khas.

Menariknya koleksi Kit Kat x Etude House eyeshadow ini diilhamkan daripada dua perisa coklat Kit Kat iaitu original dan strawberi tiramisu. Beg kecil dengan tulisan ‘Kit Kat’ turut akan diberi bersama untuk memudahkan anda menyimpan palet eyeshadow  mini ini.

Bagi anda yang ingin mendapatkan koleksi ini, anda boleh mula cari di butik Etude House atau secara atas talian. Harga untuk koleksi ini adalah 20,000 won (~RM73).

. [ETUDE HOUSE] Play Color Eyes Mini Kit #KitKat Original 🍪 . The special set consists of Play Color Eyes Mini, soft velvety KitKat pouch, and sweet KitKat original chocolate . 🎀에뛰드하우스 X 킷캣의 달콤한 콜라보레이션🎀 . 킷캣 초콜릿 같은 바삭하고 달콤한 컬러를 담은 #플레이컬러아이즈미니 #킷캣 오리지널 키트 🍫 . 에뛰드하우스만의 리미티드 컬렉션을 지금 만나보세요💫 . [플레이컬러아이즈 미니 키트] 플레이컬러아이즈미니 킷캣 오리지널 ➕ 킷캣 파우치 ➕ 킷캣 오리지널 초콜릿 ➡ 20,000원

A post shared by  에뛰드하우스 공식 계정입니다. (@etudehouseofficial) on Jan 31, 2019 at 7:01pm PST

. [ETUDE HOUSE] Play Color Eyes Mini Kit #KitKat Strawberry Tiramisu🍓 . The special set consists of Play Color Eyes Mini, Soft velvety KitKat pouch, and sweet KitKat strawberry Tiramisu🍫 . 에뛰드하우스 X 킷캣의 달콤한 콜라보레이션💞 . 킷캣 스트로베리 티라미수의 상큼한 컬러를 그대로 담은 #플레이컬러아이즈미니 #킷캣 스트로베리 티라미수 🎀 . 에뛰드하우스만의 리미티드 컬렉션을 지금 만나보세요🎈 . [플레이컬러아이즈 미니 키트] 플레이컬러아이즈미니 킷캣 스트로베리티라미수 ➕ 킷캣 파우치 ➕ 킷캣 스트로베리티라미수 초콜릿 ➡ 20,000원

A post shared by  에뛰드하우스 공식 계정입니다. (@etudehouseofficial) on Jan 31, 2019 at 7:02pm PST


Kit Kat Bakal Hadir Dengan Perisa Durian

Sebelum ini, selalunya Kit Kat keluaran Jepun sahaja yang terkenal dengan pelbagai perisa-perisa pelik, contohnya seperti yang baharu-baharu ini iaitu Kit Kat sushi edisi khas yang hanya boleh didapati di Jepun.

Baca: Kit Kat Edisi Khas ‘Sushi’ Ini Hanya Boleh Didapati Di Jepun

Buat pengemar coklat, sekarang bukan Jepun sahaja yang memperkenalkan perisa pelik, kini Kit Kat Thailand dalam proses mempertimbangkan pengeluaran perisa baharu iaitu durian. Ya! Durian. Nampaknya Kit Kat menjadi yang paling kehadapan dalam memberikan pengalaman unik buat pecinta coklat seluruh dunia.

Dalam usaha ini, Thailand mencadangkan 3 jenis pilihan makanan paling lazat di negara meraka iaitu asam jawa, manggis dan durian. Jika gandingan ini memilih asam jawa, sudah tentu rasanya mungkin masam dan manis. Manggis pula memiliki rasa tajam dan manis, tetapi durianlah yang memiliki rasa paling unik.

Dalam khabar terbaharu ini, banyak ura-ura mengatakan durian mungkin yang bakal menjadi pilihan. Tidak asing dikenali dengan panggilan ‘Raja Buah’ di Asia Tenggara, kelazatan durian sudah semestinya tidak patut diragukan lagi. Namun, adakah Kit Kat perisa durian akan menjadi kegemaran ramai?

Menurut laporan, meskipun durian memiliki bau yang cukup power, Nestlé kini sedang berbincang untuk mengubah buah tersebut agar menepati rasa Kit Kat tersebut. Jadi jika ia sudah mula berada dipasaran nanti, anda tidak perlu risau untuk mencubanya. Mungkin Kit Kat durian ini antara keluaran Kit Kat yang paling harum pernah dicipta!

Kalau pihak Kit Kat mahu mengeluarkan Kit Kat edisi vegetarian untuk pasaran Malaysia, kami di Vocket mencadangkan petai sebagai gandingan paling mantap!


Kit Kat Edisi Khas ‘Sushi’ Ini Hanya Boleh Didapati Di Jepun

Tambah lagi satu sebab untuk travel ke Jepun. Sempena pembukaan kedai Kit Kat khas di Ginza, Kit Kat akan mengeluarkan Kit Kat versi sushi dan semestinya ianya hanya untuk tempoh terhad!

Terdapat 3 perisa untuk sushi ini yang mengambil inspirasi dari 3 jenis sushi traditional terkenal Jepun iaitu tuna, landak laut dan telur. Sushi tuna akan mempunyai rasa rasberry, sushi landak lauk pula berperisa Hokkaido Melon dan perisa keju untuk sushi telur. Ketiga-tiga sushi ini akan diletak atas chocolate rice dan dililit rumpai laut.

Ini bukan pertama kali Kit Kat Jepun menunjukkan Kit Kat dalam bentuk sushi ini. Pada pertama kalinya, ianya hanya sekadar gurauan ketika April Fool tetapi kali ini, Kit Kat Japan merealisasikan idea berkenaan. Set sushi Kit Kat ini cuma boleh dibeli bermula 2-4 Februari depan dan untuk pelanggan yang berbelanja lebih 3000 yen (lebih kurang RM116) di Kedai Kit Kat Ginza. Alamat penuh seperti di bawah. Kalau anda memang berada di Tokyo, bolehlah cuba sushi Kit Kat ini. Macam sayang pula nak makan kalau berada di depan mata sushi Kit Kat ini.

Kit Kat Speciality Store
104-0061
3-7-2 Ginza
Chuo-ku
Tokyo


Kit Kat Jepun Tampil Dengan Set Edisi Khas Sempena Ulang Tahun Ke-45

Kit Kat Jepun mengeluarkan set edisi khas bersempena ulang tahun ke-45 syarikat tersebut. Menariknya set edisi khas tersebut terdiri daripada 35 Kit Kat pelbagai perisa iaitu seperti keledek, umeshu, sake, wasabi, sweet bean paste sandwich, Japanese strawberry, momiji manju and pelbagai perisa teh hijau.

✨"キットカット"⽇本発売45周年記念アソート先⾏予約販売決定︕✨レギュラー製品はもちろん、#ご当地キットカット や #キットカットショコラトリー、待望の新製品まで⼊った #キットカット 史上最多種類の超豪華アソートを先⾏予約販売します︕詳しくはこち→https://t.co/67mxYoYpkJ pic.twitter.com/g8l41wfy37

— KIT KAT Japan (@KITKATJapan) November 15, 2018

Malah, pastinya set edisi khas ini akan menarik perhatian buat pengumpul koleksi Kit Kat kerana ia didatangkan dalam beg khas. Bagi anda yang ingin mendapatkan set edisi khas Kit Kat ini, anda boleh dapatkan di kedai-kedai terpilih di Jepun. Harga bagi set edisi khas ini hanyalah $55 (~RM230.86).

Untuk pengetahuan anda, terdapat juga perisa yang tidak halal (sake) di dalam set ini. Jika anda mahu membelinya untuk dibuat sebagai perhiasan, boleh pesan pada rakan di Jepun untuk mendapatkannya untuk anda.


22 Jenis Perisa Kit Kat Yang Terdapat Di Jepun. Beruntung Rakyat Mereka

Tapi bagi rakyat Jepun, Kit Kat bukan sahaja menjadi makanan ringan yang enak dinikmati pada waktu rehat, ianya menjadi koleksi serta menjadi hadiah yang menarik untuk diberikan kepada seseorang.

Kit Kat di Jepun menjadi begitu menarik sekali kerana ia datang dengan pelbagai perisa yang kita tak pernah lihat di Malaysia. Dikatakan ada lebih daripada 200 jenis perisa yang dikeluarkan. Malahan setiap versi perisa juga berbeza mengikut kawasan di Jepun.

Untuk post kali ini, kami kongsikan 22 jenis perisa Kit Kat yang terdapat di Jepun. Enjoy!

2. Sakura Maccha (Sakura + Teh Hijau Jepun)

5. Hokkaido Komame (Kacang Merah Hokkaido)

9. Azuki Sandwich (Sandwich Kacang Merah)

Perasan tak perisa yang digunakan oleh Kit Kat Jepun kebanyakannya menggunakan sayuran dan buahan tempatan mereka. Tentu menarik kalau Kit Kat Malaysia menggunakan hasil tempatan kita untuk dijadikan perisa baru kan?

Untuk pengetahuan anda, ada diantara Kit Kat seperti di atas tidak halal dimakan. Jikalau anda berpeluang ke Jepun, kaji selidik dulu ramuan yang digunakan supaya tidak terambil makanan yang tidak halal.

Ini antara komen daripada pembaca kami. Supaya menjadi rujukan anda.

Kongsikan dan Like The Vocket di Facebook


Kit Ujian Dengan Ketepatan Seratus Peratus Dari Korea Selatan Bakal Digunakan Kesan COVID-19

Ketua Pengarah Kesihatan Datuk Dr Noor Hisham Abdullah pada semalam mengumumkan Kementerian Kesihatan Malaysia (KKM) akan menggunakan kit ujian antigen dari Korea Selatan bagi mengesan jangkitan COVID-19 di negara ini.

Menurut beliau, kit ujian tersebut mempunyai kadar ketepatan seratus peratus dan akan membolehkan mereka untuk melakukan ujian secara besar-besaran.

“Kita harap jika kit ini boleh diperoleh minggu depan, (jadi) kita akan melakukan ujian saringan secara besar-besaran. Sekarang pun kita dah buat saringan tetapi selepas ini kita boleh lakukan untuk kumpulan sasar.

“Jadi kita buat saringan ke atas kumpulan sasar atau lokasi atau kumpulan berisiko tinggi,” katanya pada sidang media harian Covid-19 semalam.

Tambah beliau lagi, kit ujian tersebut akan membolehkan ujian saringan dilakukan di klinik dan hospital sekaligus tidak memerlukan sampel dihantar ke makmal.

Kit itu seperti dilaporkan Harian Metro berharga antara RM21.64 hingga RM25.97 bagi setiap unit. KKM mula menerima kit tersebut pada 28 Mac lalu dan akan memesan tambahan 200,000 unit sekiranya ia terbukti berkesan.

Dr Noor Hisham sebelum ini diiktiraf oleh media dari China sebagai salah seorang doktor terbaik dalam mengendalikan COVID-19 di dunia ketika ini. Baca perkongsian kami mengenainya di bawah.

Dipilih 3 Terbaik Dunia Kendalikan COVID-19, Dr Noor Hisham ‘Kini Trending’ Di Twitter

Kenapa Kita Harus Bersyukur Dengan Cara Pengendalian COVID-19 Di Malaysia


Kita Bakal Hilang Ramai Doktor Berbakat Jika 2 Perkara Ini Tidak Ditangani Segera

Dahulu kita dikejutkan dengan nama Dr. Afifah, kemudian Dr. Adli dan terbaru pula ialah Dr. Nurul Huda. Ada beberapa persamaan di antara mereka.

Pertama, ketiga-tiganya adalah doktor perubatan dan kedua, ketiga-tiganya meninggal dunia kerana kemalangan jalanraya sewaktu pulang daripada bertugas di hospital atau dalam perjalanan bertugas ke hospital.

Bahkan apa yang lebih menyayatkan hati ialah Dr. Afifah, begitu juga dengan Dr. Nurul Huda dilaporkan baru sahaja selesai bertugas di atas panggilan (On-call).

Dr. Nurul Huda juga baru sahaja selesai menduduki peperiksaan sarjana klinikal paediatrik di USM. Sedangkan arwah berkorban waktu, keringat, keluarga, anak-anak untuk kesihatan anak-anak lain, arwah telah pergi meninggalkan suami dan anak-anaknya sendiri.

Sebelum menyentuh lebih lanjut mengenai isu ini, ingin saya menarik perhatian semua tentang perjalanan perkembangan karier seorang doktor pakar. Ia bermula seawal sekolah perubatan lagi.

Kos bagi menghasilkan seorang doktor perubatan berjumlah kurang lebih sejuta ringgit (berbeza mengikut universiti dan negara pengajian) memakan masa lima ke enam tahun.

Kemudian, mereka wajib menjalani latihan siswazah selama dua tahun sebelum diikuti setahun lagi sebagai pegawai perubatan perkhidmatan wajib. Sesudah itu sahajalah baru mereka berpeluang memohon untuk kemasukkan program kepakaran.

Harus diingat juga, pengajian pascasiswazah bagi doktor perubatan ini tidaklah sebagaimana pengajian pascasiswazah lain apabila mereka tetap terus perlu bekerja pada masa yang sama belajar menyudahi peperiksaan dan menulis tesis yang memakan masa selama empat tahun (itu jika Graduate On-Time).

Sedangkan tempat ke program kepakaran sangat terhad tetapi permintaan yang tinggi, dan kadar kegagalan relatifnya tinggi juga berbeza mengikut displin mengheret masa dihabiskan begitu lama untuk seseorang itu menjadi doktor pakar.

Bayangkan berapa tahun telah diperuntukkan bermula daripada sekolah perubatan, latihan siswazah, pegawai perubatan sehinggalah ke latihan kepakaran.

Jesteru, kehilangan tiga insan ini adalah cukup memilukan. Anak-anak kecil kehilangan ibu dan ayah, suami kehilangan isteri, isteri kehilangan suami, ibubapa kehilangan anak dan terpenting masyarakat dan negara kehilangan aset yang sangat berharga; doktor perubatan yang berilmu, berkemahiran tinggi dan sangat berdedikasi (ini jelas daripada limpahan kata-kata yang baik daripada saudara, dan rakan sekerja mereka)

Terdapat dua perkara pokok. Pertama, commuting accident dan yang kedua ialah fatigue management. Sementelahan kemalangan di tempat kerja semakin berkurangan, work-related commuting accident semakin meningkat saban tahun di mana sahaja, termasuklah Malaysia.

Bilangan commuting accidents menunjukkan peningkatan sebanyak 49% antara tahun 2007 ke 2012 (Socso Annual Report). Dilaporkan juga pada tahun 2011, terdapat kurang lebih 3 work-related deaths setiap hari dan dua daripada tiga tersebut adalah disebabkan oleh commuting accidents.

Commuting accidents bermaksud kemalangan semasa dalam perjalanan lazim dan munasabah sewaktu pergi dan balik dari tempat kediaman ke tempat bertugas. Banyak kajian telah dilakukan tentang commuting accidents termasuk juga yang melibatkan mereka yang bertugas di sektor kesihatan.

Telah dilaporkan doktor yang bertugas melebihi 48 jam seminggu adalah 5 kali ganda berisiko untuk terlibat di dalam kemalangan ketika pemanduan berbanding rakan sejawat yang kurang stress.

Dilaporkan juga terdapatnya hubungan antara jururawat di Amerika Syarikat yang bertugas secara syif 12 jam dengan kecenderungan berlakunya commuting accidents ( Auvil-Novak, 1996).

Manakala Barger et. al, 2005 pula melaporkan long working hours membawa kepada berlakunya lebih banyak kemalangan di kalangan USA house doctors.

Menyentuh hal ini, kita tidak dapat nafikan walau berdebat tanpa henti soal yang berulang kali tentang kelesuan atau burn out di kalangan petugas kesihatan/doktor.

Bukan sahaja soal self-scarificing doctors, doktor atau petugas kesihatan yang kelesuan juga memberi impak kepada risiko keselematan pesakit seperti berlakunya medication error dan sebagainya.

Burnout itu sendiri seperti yang difahami, bukanlah semata-mata tekanan yang dialami oleh seseorang doktor tetapi ketidakkeupayaan seseorang doktor untuk recover ketika waktu ‘time-off’ mereka selepas bertugas. Ada tiga ciri atau simptom utama burnout :

i. Kelesuan mental dan fizikal sehingga tidak berupaya untuk ‘recover’ dan ‘recharge’ ketika waktu tidak bekerja.

ii. Depersonalisasi seperti perubahan sikap negatif, sarkastik, sinikal terhadap rakan sekerja, pesakit dan lain-lain.

iii. Kurangnya rasa ‘personal accomplishment’ dengan cenderung melihat kepada sesuatu pekerjaan sebagai sesuatu yang negatif dan tidak membawa erti apa-apa.

Banyak juga kajian serata dunia merentasi tahun yang melihat kepada prevalens dan peratusan burnout di kalangan doktor.

Sesetengahnya termasuk di dalam ruang lingkup yang besar keseluruhan anggota kesihatan. Tidak mengejutkan apabila ada yang mencecah sehingga 40-60%. Tetapi adalah mengecewakan saban tahun perkara yang sama tetap berulang.

Sekali lagi, sumber manusia adalah aset yang paling bernilai dan berharga apatah lagi buat sesebuah kementerian seperti Kementerian Kesihatan Malaysia sementelahan memberi perkhidmatan adalah core businessnya.

Setelah banyaknya kemalangan yang meragut nyawa ini berlaku, seharusnya satu garis panduan yang jelas dan nyata tentang pengurusan kelesuan (fatigue management) dilakukan oleh KKM. Dan di masa yang sama usaha yang giat perlu dilakukan untuk mengurangkan risiko (risk mitigation) berkenaan commuting accidents perlu dilakukan dengan segera.

Berbalik kepada persoalan yang sama sekali lagi, berapa ramai nyawa yang kita nak pertaruhkan lagi sedangkan satu nyawa itu sendiri nilainya tiada bertukar ganti.


Kita Biasa Dengar Istilah Photobomb Tetapi Cartoonbombing? Anda Pasti Nak Tahu Apa Dia

Photobomb memang melucukan. Walaupun kadangkala mangsa photombomb sendiri pasti akan berasa geram dan marah kerana detik one minute of fame dia diganggu orang lain.

Namun begitu, berbeza dengan Troqman. Pelukis ini telah buat sesuatu yang berlainan daripada biasa. Dia telah cartoonbombing persekitarannya dengan lukisan-lukisan yang dilukis secara spontan.


Kita Biasa Kisar Bawang Dan Cili, Apa Kata Kali Ini Kita Buat Sesuatu Berbeza

Bawang dan cili adalah barangan makanan yang biasa dikisar di rumah.

Kadangkala kita terpaksa mengisar makanan yang keras sedikit, maka kita akan memerlukan pengisar yang lebih berkuasa.

Demi membuktikan kuasa pengisar keluaran syarikatnya, Tom Dickson, pemilik syarikat Blendtec memperkenalkan siri video youtube “Will It Blend?”

Pelbagai barangan telah dikisar dan ini antara 5 yang paling gila.

5) Dan ini perbandingan Iphone 5 dengan Samsung Galaxy S3


‘Kita Kurus Tak Cantik Mana Pun’ – Michael Ang Pesan Aisyah Tidak Perlu Sentap Jika Lakukan Bariatrik

Terdahulu, Aishah menepis dakwaan netizen yang mengatakan dirinya sakit selepas video yang memaparkan keadaan dirinya dilihat kurus tular di media sosial.

Malah, berlaku ‘salah faham’ apabila Sherry Alhadad menyifatkan individu yang menjalani pembedahan bariatrik menggunakan jalan pintas untuk tampil kurus dan cantik telah ‘triggered’ Aishah dan dia telah menegur Sherry.

Pada awalnya, Sherry membuat video tersebut untuk menyatakan dan menjawab segala soalan yang diajukan oleh netizen mengenai berat badannya bukanlah mahu menyinggung mana-mana pihak serta meminta maaf kepada semua yang terasa.

Lantaran itu, Michael Ang turut mengulas isu yang berlaku di antara Sherry dan Aishah dimana sepatutnya Aishah tidak perlu sentap sekiranya dia melakukan pembedahan bariatrik untuk tujuan kesihatan.

“Kepada Aishah tak payah sentap. Datuk dah umur berapa. Muka i pun macam ni. Kalau kita kurus tak cantik mana pun.” ujar Michael Ang.

Tambahnya, kebanyakan individu melakukan pembedahan tersebut kerana mahu kelihatan cantik dan itulah hakikat sebenar yang sedang berlaku.


6 Fakta Yang Mungkin Ramai Tidak Tahu Mengenai Jenama Tesla

Minggu ini telah menyaksikan Elon Musk dinobatkan sebagai manusia terkaya dunia sekaligus memintas Jeff Bezos yang sebelum ini menduduki tempat pertama. Nilai kekayaan beliau kini dianggarkan bernilai $195 bilion (RM789.26 bilion).

Sebut mengenai individu Elon Musk sahaja pasti orang akan mengaitkan beliau dengan syarikat utamanya iaitu Tesla. Berjaya mencipta inovasi dengan menawarkan rangkaian model kereta elektrik antara yang membuatkan model jenama ini menjadi rebutan sekaligus melonjakkan saham syarikat ini.

Pada kali ini, seorang pengguna Twitter iaitu @Fezza Hussin telah berkongsi mengenai 6 fakta menarik mengenai Tesla. Berikut merupakan fakta yang mungkin anda tidak tahu mengenai jenama penuh inovasi ini.

Tesla diasaskan oleh dua orang jurutera yang bernama Martin Eberhard and Marc Tarpenning pada 1 Julai 2003.

Elon Musk sertai Tesla pada tahun 2004 kerana berkongsi idea yang sama dengan pelaburan awal USD6.3 Juta.

— Fezza Hussin (@FezzaHussin) January 10, 2021

Meskipun sering dikaitkan dan dipopularkan oleh Elon Musk, beliau sebenarnya bukanlah pengasas kepada syarikat automotif ini. Sebaliknya, dua jenama ini diasaskan oleh dua jurutera iaitu Martin Eberhard dan Marc Tarpenning pada tahun 2003.

Gara-gara berkongsi idea yang sama serta mempunyai modal hasil penjualan syarikatnya yang lalu, Elon Musk memilih untuk membuat pelaburan sebanyak $6.3 juta (RM25.49 juta) dan menyertai Tesla pada tahun 2004.

Dalam keterangannya, Elon Musk menyebut bahawa pesaing sebenar Tesla bukan sebuah syarikat yang membangunkan kenderaan elektrik, tetapi dengan kenderaan biasa yang mencemarkan alam sekitar.

Sering kali apabila sebuah teknologi atau inovasi yang dihasilkan, teknologi tersebut pastinya dipatenkan agar tidak ditiru jenama lain. Namun berbeza dengan Tesla di mana teknologi yang dibangunkan adalah bersifat terbuka atua open source di mana syarikat lain berpeluang untuk menghasilkan kereta elektrik bersama.

Berjaya mengambil alih syarikat pada tahun 2004, Tesla dalam keterangannya telah menyebut bahawa pesaing sebenar Tesla bukanlah syarikat yang membangunkan kenderaan elektrik tetapi kenderaan biasa yang mencemarkan alam sekitar.

Jelas menunjukkan visi beliau untuk menyelamatkan alam sekitar sekaligus merancakkan lagi industri kereta elektrik.

Seperti juga telefon pintar, Tesla antara jenama terawal yang menawarkan kemas kini atau update buat kenderaan. Dalam erti kata lain, para pengguna Tesla tidak lagi perlu ke pusat servis semata-mata untuk mendapatkan kemas kini atau pembaharuan terbaru bagi kenderaan yang dikeluarkan.

Bayangkan Perodua ada stesen minyak terbanyak di dunia. Sumber pendapatan syarikat mereka berganda-ganda.

Bilalah gamaknya stesen supercharger Tesla nak ada kat Malaysia gamaknya. Haha.

Sejak mulai Tesla dipasarkan secara meluas, antara persoalan utama orang ramai dalam mendapatkan kereta keluaran Tesla pastinya mengenai pangkalan pengecasan apabila bergerak jauh dari rumah.

Walau bagaimanapun, syarikat boleh dikatakan masih baru dalam dunia automotif berbanding jenama-jenama lain ini kini sudah boleh berbangga apabila mempunyai pengkalan supercharge terbanyak di dunia ketika ini.

Kebanjiran pengkalan supercharger yang banyak pastinya meyakinkan orang ramai untuk mendapatkan model keluaran Tesla sekaligus meningkatkan pendapatan syarikat ini.

6. (Bonus sebab teruja) Tesla Gigafactory dikuasakan sepenuhnya dengan tenaga solar

Tesla Gigafactory ni bila siap sepenuhnya nanti adalah bangunan yang terbesar di dunia.

Saiznya melebihi 15,000,000 sqft. Kalau nak compare, rumah bungalow biasa sizenya 3000 sqft.

Siapa sangka, meskipun masih baru berbanding pesaing dalam dunia automotif, Tesla Model 3 berjaya menjadi antara kereta paling selamat di dunia. Lebih menarik, model keluaran Tesla lebih sukar untuk meletup berbanding model kereta biasa.

Jadi saiz tesla Gigafactory ni bersamaan dengan 5000 rumah bungalow yang biasa kita tengok.

Tidak hanya mahu menjaga alam sekitar menerusi karbon yang dihasilkan kereta yang menggunakan petrol atau diesel, visi Tesla nampaknya lebih besar apabila kilang Tesla Gigafactory yang bakal menjadi bangunan terbesar di dunia ini dikuasakan oleh tenaga solar. Menarik bukan?

Klik pautan di bawah untuk mengetahui punca Elon Musk secara mengejut berjaya menduduki tempat pertam memintas Jeff Bezos sebagai manusia terkaya dunia.

Elon Musk Pintas Jeff Bezos Untuk Jadi Manusia Terkaya Di Dunia Dengan Nilai RM789.26 Bilion

Hanya Kerana ‘Tweet’ Elon Musk, Saham Tesla Jatuh RM60 Bilion

Elon Musk Sedia Terima Pekerja Tanpa Pendidikan Tinggi Bekerja Di Tesla


Kita Mungkin Perlu Ambil Dos Keempat Vaksin COVID-19, Kata CEO Pfizer

Ketua Pegawai Eksekutif (CEO) syarikat farmaseutikal Pfizer berkata  masyarakat global kemungkinan memerlukan dos keempat bagi melawan wabak COVID-19 yang kini sudah bermutasi menjadi varian Omicron. Menurut Albert Bourla, ancaman varian baharu ini membuktikan bahawa wabak ini akan terus bermutasi dan suntikan dos penggalak kedua boleh menjadi dinding yang menghalang orang daripada jatuh sakit, lapor CNBC.

Walaupun kajian awal menunjukkan varian baharu ini tidak mematikan seperti Delta, penyelidik yakin bahawa dua suntikan vaksin Pfizer tidak mencukupi untuk melawan Omicron. CEO Pfizer pula percaya kehadiran varian baharu ini membuktikan bahawa manusia perlu terus berwaspada. Tambahnya, data terkini akan menentukan adakah masyarakat global akan dilindungi dengan baik oleh dos ketiga dari varian Omicron, “Dan pilihan kedua, saya rasa kita memerlukan dos keempat.”

Menurut The Independent, para saintis kini sedang giat mencipta wabak versi Omicron di makmal. Tujuannya adalah untuk menguji sama ada vaksin Pfizer mampu untuk menentang varian terbaharu COVID-19. Dan melalui kaji selidik  awal para saintis, suntikan dos penggalak akan memberi perlindungan terhadap varian Omicron.

Manakala melalui data yang dikeluarkan oleh Pertubuhan Kesihatan Dunia setakat ini, varian Omicron tidak terlalu merbahaya seperti varian lain. Pengarah Kecemasan WHO Michael Ryan berkata, “Jika ada, arah tujunya adalah yang kurang teruk.”

Bagaimanapun, pakar epidemiologi dari Amerika Syarikat Anthony Fauci percaya varian Omicron ‘jelas sangat mudah ditularkan’ dan boleh disebarkan lebih mudah daripada varian seperti Delta. Bercakap kepada AFP, Fauci berkata, “Ia hampir pasti tidak lebih teruk daripada Delta.” Katanya sambil menambah bahawa nisbah antara bilangan jangkitan dan bilangan mereka yang dimasukkan ke hospital di Afrika Selatan kurang daripada varian Delta.

“Saya tidak fikir senario terburuk itu akan berlaku, tetapi anda tidak pernah tahu,” kata Fauci.

Terdahulu, Menteri Kesihatan Khairy Jamaluddin memaklumkan varian baharu yang sedang tersebar di seluruh dunia, varian Omicron telah dikesan di Malaysia. Kes membabitkan pelajar bukan warganegara berusia 19 tahun yang tiba dari Afrika Selatan melalui Singapura pada 19 November lalu, sebelum WHO umum penemuan varian Omicron.

‘Mereka dah lama rancang’ – netizen kaitkan varian Omicron dengan filem tahun 1963. Klik pautan di bawah untuk membaca.

‘Mereka Dah Lama Rancang’ – Netizen Kaitkan Varian Omicron Dengan Filem Tahun 1963

‘Kes Varian Omicron Pertama Telah Dikesan Di Malaysia’ – Khairy Jamaluddin

Ini Sebab Mengapa WHO Isytihar Varian ‘Omicron’ Sebagai Sangat Berbahaya Pada Ketika Ini


Kitab Codex Gigas, Naskhah Kuno Penuh Misteri Yang Ditulis Oleh Iblis Pada Abad Ke-13

Tahukah anda terdapat sebuah buku yang dipercayai mengandungi segala macam pengetahuan mengenai kehidupan manusia dan alam gelap. Buku ini dikatakan ditulis oleh seorang penulis yang telah menjual jiwanya kepada iblis dengan tujuan untuk mendapat inspirasi bagi setiap teks yang ditulis di dalam buku tersebut.

Devil’s Bible atau Codex Gigas adalah sebuah buku teks tebal yang memiliki 620 mukasurat dan direka menggunakan kulit binatang. Para penyelidik menyatakan bahawa buku ini mempunyai kelebaran 1 meter, tebal 22 sentimeter dan mempunyai berat sehingga 74 kilogram.

Buku ini dipanggil sebagai Devil Bible disebabkan terdapat satu lukisan misteri yang menggambarkan rupa bentuk kaum iblis. Pada mukasurat 290, anda dapat melihat sebuah lukisan yang dipercayai dilukis pada abad pertengahan dengan wajah yang jahat, mempunyai tanduk di kepala, kuku yang panjang dan bermata merah.

Mengikut kisah yang diceritakan, Codex Gigas yang disebut ensiklopedia  atau rujukan ilmu pengetahuan abad pertengahan telah dicipta oleh seorang rahib di Bohemia pada abad ke-13. Menurut cerita yang beredar mengenai buku ini, ia siap ditulis oleh rahib terbabit dalam hanya satu malam bagi mengelak daripada dihukum kerana melanggar peraturan gereja.

Bagi menyelamatkan nyawanya, dia telah berjanji untuk membuat sebuah buku mengenai kehidupan manusia dalam hanya satu malam. Pada ketika itu, seseorang boleh menyiapkan sebuah buku seperti Codex Gigas dalam satu hari jika dia mengadakan perjanjian terlarang dengan iblis.

Disebabkan terdesak untuk menyelamatkan nyawanya, rahib terbabit memanggil iblis untuk membantunya menyiapkan buku terbabit. Sebagai balasan, dia akan menjual jiwanya kepada iblis. Perjanjian pun berlaku, rahib terbabit berjaya menyiapkan Codex Gigas dengan bantuan iblis dan potret iblis dipaparkan di tengah halaman sebagai tanda penghormatan.

Walaupun cerita mengenai keajaiaban Codex Gigas yang dibuat bersama dengan iblis lebih menarik didengar, bagi para penyelidik di Perpustakaan Nasional Stockholm, Sweden – tempat di mana Codex Gigas disimpan – mereka memberi gambaran yang lebih logik tentang berapa lama manuskrip ini berjaya dihasilkan oleh seseorang.

“Sekiranya penulis bekerja selama enam jam sehari dan menulis enam hari seminggu, maka naskah ini dapat disiapkan dalam masa lima tahun. Sekiranya penulisnya adalah seorang rahib, dia mungkin hanya dapat bekerja sekitar tiga jam sehari dan ini bermakna naskah itu memerlukan masa sepuluh tahun untuk ditulis,” kata Perpustakaan Nasional Sweden seperti yang dikutip oleh atlasobscura.

“Disebabkan penulis memerlukan lebih banyak pengetahuan sebelum mula menulis, ini akan memanjangkan masa yang diperlukan untuk menyelesaikan manuskrip. Penulis juga menghias manuskrip, jadi proses untuk menyiapkan manuskrip mungkin memakan masa sekurang-kurangnya 20 tahun atau bahkan 30 tahun.”

Sementara itu, menurut National Geographic, hasil analisis tulisan Codex Gigas oleh paleografer, Michael Gullick, ia menunjukkan bahawa naskah itu sebenarnya ditulis oleh orang yang sama. Dia menganggap bahawa buku ini adalah keajaiban kerana untuk menghasilkan kaligrafi Codex Gigas, seseorang perlu bekerja sekurang-kurangnya lima tahun tanpa berhenti.

Untuk rekod, naskhah tersebut tidak hanya berisi dengan Perjanjian Baru dan Lama, tetapi pelbagai jenis teks pendek yang membincangkan beberapa masalah yang dihadapi pada masa itu seperti, eksorsisme, tatabahasa, kalendar, perubatan, dan banyak lagi.

Detak jantung bumi, bunyi misteri yang datang setiap 26 saat. Klik pautan di bawah untuk membaca.

Detak Jantung Bumi, Bunyi Misteri Yang Datang Setiap 26 Saat

Misteri 20 Tahun Akhirnya Terungkap, Ilmuwan Berjaya Temukan Asal Usul ‘Penghuni’ Di Planet Marikh

‘Selalu Dengar Suara Kanak-Kanak..’ – Dokumentari Ini Papar ‘Misteri’ Yang Menghantui Amber Court


[email protected], Satu Perbandaran Di Tanah Rizab Melayu Yang Mesti Dimiliki

Bila hendak beli rumah idaman, faktor yang selalu kita ambil kira mestilah persekitaran yang selamat, harga yang berpatutan, kemudahan disediakan dan kesesuaiannya untuk ahli keluarga. Bila sudah lengkap kesemua perkara ni, barulah lega dan tidak payah fikir panjang dah untuk beli. Betul kan?

Buat anda yang sedang tercari-cari kediaman untuk anda duduki seisi keluarga, kami mahu kongsikan satu projek perumahan yang  perfect; untuk anda iaitu [email protected]!

Kalau anda nak tahu, [email protected] adalah satu perbandaran di tanah rizab melayu berkeluasan 633 ekar yang direka khusus untuk keselesaan ahli keluarga dan komuniti. Mana tidaknya, dengan kawasan perumahan yang sepenuhnya berpagar dan lengkap dengan kawalan keselamatan menjadikan [email protected] ini adalah kediaman yang selamat untuk diduduki seisi keluarga.

Kalau anda sukakan lokasi kediaman yang jauh dari keriuhan bandar tetapi mempunyai akses kepada fasiliti awam, [email protected] memang pilihan yang tepat!

Walaupun terletak di antara koridor selatan Lembah Klang antara Putrajaya dan Cyberjaya, [email protected] ini terletak berdekatan dengan hab komersial seperti institusi pendidikan, pentadbiran kerajaan, pusat penjagaan kesihatan dan banyak lagi! Melalui 5 lebuh raya utama, ia juga mudah diakses ke bandar-bandar utama di Lembah Klang yang lebih besar.

Yang paling penting, setiap elemen ruang dan pemilihan kemudahan di [email protected] ini adalah diinspirasikan khusus untuk mengeratkan ikatan kekeluargaan, secara tidak langsung menggalakkan semangat kekitaan antara penghuni di [email protected]. Sesuai sangatlah dengan nama [email protected].

Terdapat 3 jenis residensi yang terdapat di [email protected] ni. Antaranya:

KITA HARMONI ini adalah rumah teres bertingkat yang mempunyai 4 bilik tidur dan 3 bilik mandi. Memang luas dan selesa untuk anda yang ada keluarga besar!

KITA BAYU pula adalah rumah bandar yang berkeluasan 1,346 kaki persegi bagi rumah tingkat bawah dan 1,483 bagi rumah di tingkat atas. Ia juga mempunyai 3 bilik tidur dan 2 bilik mandi.

Untuk pasangan yang baru berkahwin pula, pangsapuri perkhidmatan KITA IMPIAN ni memang sesuai untuk korang. Terdapat 2 jenis pangsapuri iaitu Jenis A (3 bilik tidur dan 2 bilik mandi) dan Jenis B (1 bilik tidur dan 1 bilik mandi).

Sempena Hari Raya, [email protected] Cybersouth ada mengadakan Rumah Terbuka Hari Raya pada 22 dan 23 Jun 2019 ini. Bolehlah anda lihat sekali macam mana rupa dan reka bentuk rumah idaman anda di showroom nanti! Ini maklumat lanjut tentang Rumah Terbuka Hari Raya [email protected] Cybersouth.

Tarikh: 22 & 23 Jun 2019
Masa: 10 pagi hingga 5 petang
Tempat : Waze – KITA @ LBS Cybersouth

Oh ya, pada 23 Jun, jam 12 tengah hari hingga 2 petang, chef selebriti terkenal, Chef Zam pun akan ada untuk sesi Merewang Raya. Bolehlah anda masak sambil mintak resipi daripada dia nanti!

Selain makanan dan minuman, ada macam-macam lagi aktiviti disediakan seperti seni melukis henna, pasar lambak dan juga bengkel membuat dream catcher dan terrarium. Tak sabarnya!

Lagi best, anda boleh miliki kediaman idaman dengan harga diimpikan melalui rebat dan insentif istimewa melalui promosi LBS Bonus KawKaw tau! Anda juga layak untuk dapat insentif tunai sebanyak RM1,888* untuk pembelian hartanah LBS yang terpilih.

Kalau anda adalah pembeli ulangan pula, anda layak nikmati bonus kesetiaan sebanyak 2% rebat tambahan. Wow, memang berbaloi! Promosi ini berlangsung sehingga 30 Jun 2019 sahaja ya?

Jangan lepaskan peluang keemasan ini guys! Untuk maklumat lanjut, layari www.lbs.com.my


Kitaran Hidup Orang Barat Yang Kita Di Malaysia Tak Ada. Paling Win No 5

Masa kecil, aku tengok kitaran hidup ini simple saja.

Pergi sekolah, sekolah pandai-pandai, dapat A banyak. Masuk universiti, kerja, kahwin, beranak pinak, tua dan mati. Kitaran hidup yang mudah. Setting kehidupan yang sama.

Jadi aku macam pelik bila jumpa dengan orang putih yang boleh travel 6 bulan meninggalkan negara. Travel tau, bukan melancong. Tiada buat kerja lain selain kembara.

Kaya sangat ke diorang ni ? Atau gaji besar ke sampai boleh travel selalu? Boss tak marah ke cuti lama-lama?

Aku jadi keliru. Lain betul dengan kitaran hidup yang aku anuti selama ni. Kat Malaysia ko nak mintak cuti raya pun kadang-kadang bos jeling tembus dinding. Kau nak travel seminggu pun, rasa bersalah, bos macam bagi hint elok berhenti je.

Tetapi sejak aku berkawan dengan traveler jenis ni, aku baru faham macam mana boleh jadi macam tu. Aku korek habis-habis, aku tanya macam-macam. Sebenarnya kitaran hidup mereka berbeza dari ‘mazhab’ aku orang Malaysia.

1. Diorang tak ‘invest’ beli kereta yang nampak macam orang kaya tapi bank yang punya. Kereta hanya setakat untuk hidup. Bukan untuk impresskan kawan-kawan. Lebih lagi dah biasa naik bas aje.

2. Dorang bebas. Kalau bos meluat tengok muka, berhenti je. Nanti cari kerja lain. Kalau kita mungkin terpaksa acah-acah taat pada bos takut kena buang kerja, tak naik pangkat atau gaji tak bertambah. Rela jaga hati bos, untuk jaga masa depan.

3. Mereka bangunkan bakat. Diorang pandai jual diri supaya laku dimana-mana. Dapatkan higher degree, sekurang-kurangnya profesional certificate diakui dunia. Diorang boleh cakap banyak bahasa. Bahasa Inggeris, Perancis, Sepanyol, Arab dan Mandarin, mana-mana pun laku.

4. Mereka belajar skill baru. Selain bahasa, mereka belajar masak, belajar buat video dan photografi, belajar menulis. Itu semua duit kalau siapa yang faham. Sehingga ada yang belajar main gitar dan menyanyi.Rasa terdesak diorang letak je sapu tangan tepi jalan, busking menyanyi. Pandai cari duit.

5. Mereka rajin membaca. Yang ini paling win. Korang selalu tengok kan orang putih ni kalau ada masa terluang je akan baca buku. Sebab tu dia tahu macam-macam, nampak pandai. Padahal ilmu dari buku je. Ntah-ntah kita lagi pandai.

Aku tau. Kalau cerita kat orang Malaysia, nanti ada yang cakap “Itu dorang, boleh lah..” Baik. Kalau rasa macam tu, ko boleh la ikut balik kitaran hidup aku cakap tadi tu. Tak payah gaduh.

Sesekali tengok instagram kawan kau travel sementara mereput tunggu mati.

Catatan Kembara
Irwan Dahnil
Pelajar Bahasa Sepanyol

Baca lagi: Saya Bangga Berbahasa Inggeris Dengan Slanga Melayu Kerana Satu Perkara Ini


KitKat Perisa ‘Teh Tarik’ Kini Boleh Didapati Di Petronas Dan Giant

Peminat coklat KitKat kini boleh menikmati perisa terbaharu yang begitu dekat dengan selera rakyat Malaysia iaitu teh tarik. Perisa baharu ini dikhabarkan telah menemui peminat di Singapura terlebih dahulu.

Setakat ini KitKat Milk Tea Duo ini mempunyai dua lapisan iaitu lapisan teh tarik dan coklat di bahagian bawah yang menyelimuti wafer boleh didapati hanya di Petronas Mesra dan Giant.

Petang ini bolehlah ajak rakan-rakan dan keluarga anda untuk singgah sebentar di stesen Petronas Mesra dan Giant berhampiran anda.

Saksikan Guns ‘N Roses Beraksi Di ‘Not In This Lifetime Tour Live In Malaysia‘

Guns N’ Roses sekali lagi kembali ke Malaysia tetapi kali ini berbeza kerana line-up asal mereka yang akan menghiburkan anda!

Dapatkan potongan harga sebanyak 15% dengan memasukkan kod MSIA7 untuk setiap kategori (kecuali VVIP)!

Tiket boleh terus dibeli di buytickets.com.my.

Maklumat lanjut layari Facebook Rasmi Guns ‘N Roses, Facebook Fans Guns ‘N Roses, dan Facebook Galaxy Group.


KitKat Perkenalkan Perisa Karamel Popcorn Edisi Terhad

Siapa yang tidak suka makan popcorn? Malah, setiap kali ingin menonton wayang, pasti membeli popcorn.

Kini, KitKat lancarkan perisa baharu iaitu karamel popcorn dan pastinya gabungan rasa antara rasa manis dan masin serta coklat wafer yang rangup akan memukau anda. KitKat perkenalkan KitKat Popcorn edisi terhad ini bersempena dengan Hari Coklat Sedunia.

Untuk pengetahuan anda, harga untuk KitKat pek kecil adalah berharga RM1.50 dan pek kongsi berharga RM6.50 sahaja. Anda boleh dapatkan KitKat ini di pasaraya berhampiran anda dan ia hanya boleh didapati dalam tempoh terhad iaitu sehingga bulan Ogos ini.


‘Kitty Hawk Flyer’ Kereta Terbang Pertama Yang Akan Dijual Kepada Umum

Selain menjadi bos di Google, Larry Page tidak suka duduk saja dan beliau hadir dengan satu startup baharu yang bakal memberi impak besar kepada sektor automotif di masa akan datang.

Kitty Hawk Flyer adalah model prototype kereta terbang dari pasukan Larry. Ianya dikuasakan oleh tenaga elektrik sepenuhnya dan jentera ini tidak memerlukan lesen kapal terbang untuk dipandu. Tetapi buat masa ini, ianya hanyalah seperti jet ski terbang dan jauh lagi hendak sama seperti kereta yang biasa kita lihat di jalanan. Roda pun tak ada.

Menurut syarikat ini, Kitty Hawk Flyer boleh terbang setinggi 15 kaki (lebih kurang 5 meter) dari permukaan bumi dan itu sudah cukup sebenarnya untuk dipandu meredah traffic jam di Federal Highway. Menurut Larry, Kitty Hawk sudah sedia untuk dibeli jika anda yang berminat dan Kitty Hawk Flyer ini sangat mudah untuk dipandu.

Ianya sudah boleh ditempah di sini jika ada yang berminat. Tetapi buat masa ini, Flyer dinasihatkan untuk beroperasi di atas permukaan tasik atau air sahaja. Belum ada lagi testimoni yang Kitty Hawk Flyer ini digunakan di jalanan. Mungkin kereta ini bukan seperti kereta terbang yang kita lihat dalam filem sains fiksyen tetapi kalau tak mula, bila nak muncul kereta terbang dengan rekaan yang lebih radikal kan?


KJ Dan Noh Omar Dipecat, Hishammuddin Digantung Keahlian UMNO Selama 6 Tahun

Sebuah berita yang mengejutkan dalam industri politik negara khususnya buat parti UMNO apabila Bekas Ketua Pemuda UMNO yang juga Timbalan Ketua UMNO Bahagian Rembau, Khairy Jamaluddin dipecat keahliannya dari UMNO malam tadi.

Difahamkan keputusan itu dibuat pada Mesyuarat Majlis Kerja Tertinggi (MKT) UMNO yang dipengerusikan Presiden UMNO, Datuk Seri Dr Ahmad Zahid Hamidi.

Tidak hanya Khairy Jamaluddin yang menerima dipecat, Ahli Majlis Kerja Tertinggi UMNO, Tan Sri Noh Omar dimaklumkan turut menerima nasib yang sama.

Difahamkan pemecatan Tan Sri Noh Omar ini dibuat selepas beliau mencabar keputusan MKT di mana beliau rela dipecat daripada digantung selama 6 tahun yang sekaligus menyukarkan beliau membawa agenda agama, bangsa dan tanah air.

Sementara itu, Ketua UMNO bahagian Sembrong, Datuk Seri Hishammuddin Hussein dan Naib Ketua Pemuda UMNO, Shahril Hamdan digantung keahliannya selama 6 tahun.

Pemecatan Khairy Jamaluddin sebagai ahli UMNO telah mengejutkan pelbagai pihak termasuk mereka yang bukan ahli UMNO melihatkan kepada rekod beliau sebagai menteri yang memegang pelbagai portfolio sebelum ini. Beliau juga dilihat tampil dengan tweet ringkas yang mengesahkan pemecatan daripada parti yang beliau sayangi.

Malam ini saya dipecat oleh parti yang saya sayang, yang saya berikan kesetiaan. Unbowed, unbent, unbroken.

— Khairy Jamaluddin 🇲🇾🌺 (@Khairykj) January 27, 2023

Sementara itu, ramai yang turut menantikan langkah seterusnya yang bakal dibuat Khairy Jamaluddin. Parti PAS sebelum ini turut ‘membuka pintu’ buat Khairy Jamaluddin sekiranya beliau meninggalkan UMNO untuk menyertai parti yang memfokuskan kepada agama tersebut.

Walau bagaimanapun, Khairy Jamaluddin memaklumkan beliau hargai perlawaan yang dibuat pihak PAS dan PN namun tidak berminat untuk menyertainya.

Mengulas mengenai keberangkalian Khairy Jamaluddin menyertai Parti Keadilan Rakyat (PKR), Rafizi Ramli memaklumkan isu tersebut masih belum dibincangkan setakat ini.


‘KJ Jadi DJ’ – Khairy Jamaluddin Sah Terima Tawaran Jadi DJ Di Hot FM

Media Prima Audio (MPA) hari ini mengesahkan Bekas Menteri Kesihatan, Khairy Jamaluddin akan mula bertugas sebagai penyampai di stesen radio Hot FM, mulai Rabu depan, lapor Berita Harian.

MPA dalam kenyataan menyebut, Khairy atau mesra dipanggil KJ akan mengendalikan segmen Bekpes Hot di stesen radio popular itu, mulai 15 Februari ini.

Pagi tadi, Khairy mengesahkan dirinya bakal menyertai Hot FM dalam temuramah melalui telefon pada segmen Bekpes Hot yang dikendalikan Johan, AG dan Datuk AC Mizal.

GAIS!!! AAAAAA!! KALI NI BETUL BETUL KJ JADI DJ DI HOT FM!!!! 😍😍😍😍😍😍😍😍😍

Rasa macam tak percaya!!!! 🙈🙈🙈Jumpa minggu depan, Tuan @Khairykj 🤝#BekpesHot #KJJadiDJ #Yanghangatdanterbaik #HotFM #JohankinidiHotFM pic.twitter.com/RfwYOPiog2

— Hot FM 🇲🇾 (@hotfm976) February 9, 2023

Kenyataan MPA menyebut, minggu lalu, tawaran Hot FM kepada Khairy dibuat menerusi surat terbuka di Instagram @hotfm976 membabitkan jawatan sebagai penyampai radio yang akan bertugas setiap Isnin hingga Jumaat, jam 6 pagi hingga 10 pagi.

MPA menambah, selaras dengan ‘tagline’ stesen radio Hot FM iaitu ‘Yang Hangat dan Terbaik’, kehadiran Khairy bersama tonggak utama Bekpes Hot pasti memberi suntikan baharu buat Hot FM dan warna yang lebih menarik untuk segmen terbabit.

Ketua Pegawai Eksekutif MPA, Nazri Noran berkata, peluang menawarkan Khairy sebagai penyampai radio diambil Hot FM bagi memastikan pengisian dan kandungan segmen Bekpes Hot lebih segar dan relevan kepada pendengar.

“Jutaan terima kasih dan penghargaan kepada KJ kerana sudi menyertai kami sebagai penyampai Bekpes Hot,” katanya.

Menurut beliau, KJ bukan sahaja ahli politik dan pemimpin yang hebat, tetapi juga beliau pempengaruh yang mempunyai impak besar buat rakyat Malaysia. Kehadiran KJ bukan hanya akan memberi sesuatu yang berbeza kepada pendengar menerusi gandingan ahli politik, pelawak dan penyampai radio, tetapi dimensi baharu untuk landskap radio negara.

Beliau turut yakin pengisian dan kandungan segmen akan diolah untuk menjadi lebih segar, komedi yang melucukan, celoteh dan gelak tawa yang menghiburkan serta mampu memberi aura positif kepada pendengar.

Sementara itu, Pengarah Rangkaian Kandungan Hot FM, Shah Hayatudin berkata, stesen radio itu sedang berbincang dengan Khairy untuk menampilkan pengisian hebat buat pendengar setia Hot FM dan pengikut beliau.

“Khairy ada idea untuk mewarnakan lagi segmen Bekpes Hot. Jadi, pendengar perlu nantikan kemunculan beliau bersama Johan, Fara Fauzana dan AG mulai 15 Februari ini,” katanya.


KJ Kongsi Maksud Dan Inspirasi Di Sebalik Nama Anak-Anak Yang Unik

Selepas Khairy Jamaluddin sah menerima tawaran menjadi DJ di Hot FM minggu lalu, jumlah pendengar stesen radio di YouTube dan laman Hot FM pada hari Rabu baru-baru ini meningkat drastik.

Oleh sebab ‘pejabat’ KJ tidak berjauhan dengan konti Molek FM, DJ Nazz yang cukup popular dengan segmen ‘Begitu Begini’ dan kini meneruskan segmen itu melalui ‘Kerusi DJ Nazz’ tidak mengambil masa lama untuk menemuramah bekas Menteri Kesihatan itu walaupun dalam tempoh singkat.

Pelbagai perkara dibualkan antaranya adalah sifat karismatik KJ, sebab menyertai dunia politik dan top 3 band tempatan yang disukai KJ.

Dusk till dawn #khairyjamaluddin #kjswag

Namun, paling mencuri tumpuan apabila DJ Nazz tanpa berselindung memuji keunikkan nama-nama anak KJ dan meminta beliau menjelaskan kenapa memilih nama-nama tersebut; Jibreil Ali Jamaluddin, Timor Abdullah Jamaluddin dan Raif Averroes Jamaluddin.

Tersenyum KJ selepas mendengar soalan yang dilontarkan oleh DJ Nazz itu dan beliau mengakui setiap nama-nama itu mempunyai sebabnya tersendiri.

“So Jibreil Ali sebab dinamakan selepas Malaikat Gabriel, Ali pula diambil daripada nama pak cik isteri saya. Jadi nama itu sangat bermakna dan dia (Jibreil Ali) merupakan anak pertama kami.

“Ramai yang kata ‘Timor’ itu diambil daripad ‘Amir Timur’, seorang pejuang daripada Uzbekistan. Sebenarnya tidak, kami sukakan bunyi nama itu dan ‘Abdullah’ diambil daripada datuknya, ‘Pak Lah’.

“Raif (Rev) tiada sebab. Kami cuma sukakan nama itu. Dan ‘Averroes’ sudah tentu diambil daripada ‘Ibnu Averroes’, seorang pemikir yang saya hormati,” terang KJ kepada DJ Nazz.

A post shared by Khairy Jamaluddin (@khairykj)

Pada akhir temu bual ringkas tersebut, DJ Nazz mengucapkan jutaan terima kasih kerana sudi meluangkan masa untuk ditemu bual dan beliau berharap mempunyai lebih waktu untuk bersembang dengan ikon ‘Tall, Dark and Handsome‘ di Malaysia itu

Selain menjadi DJ di Hot FM, KJ juga kini memegang dua portfolio di kelab bola sepak Johor Darul Ta’zim (JDT) sebagai Penasihat Belia Johor dan Lembaga Pengarah JDT.


6 Faktor Stress Yang Boleh Buat Anda ‘Burnout’

‘Burnout’ ialah satu sindrom psikologi di mana ianya melibatkan keletihan fizikal / emosi melampau yang boleh mengganggu prestasi di tempat kerja.

‘Burnout’ sebenarnya lebih teruk daripada ‘stress’. Saya kongsi ilustrasi di bawah untuk kita lihat peringkatnya (dapat daripada Google):

[ Stress -> more stress -> a lot of stress -> too much stress -> BURNOUT! ]

Berdasarkan instrumen ‘Maslach Burnout Inventory’ yang dibangunkan oleh ahli psikologi Christina Maslach, terdapat 6 faktor risiko yang membawa kepada ‘burnout’ iaitu:

Mempunyai terlalu banyak kerja dengan sumber yang sangat terhad (masa).

Terlalu ‘micromanage’ dan tidak mempunyai cukup pengaruh atau kepentingan dalam tugasan.

Gaji terlalu rendah, tidak diberi penghargaan atau tidak puas hati dengan pekerjaan.

Bekerja dalam persekitaran yang ‘terbiar’ beserta konflik atau tiada tolak-ansur.

Berlaku diskriminasi atau terdapat ‘favoritism’ dalam tempat kerja.

Mengalami konflik berkaitan etika kerja ataupun terpaksa melakukan tugasan yang tidak bermakna/meaningless.

Antara kaedah yang boleh dilakukan apabila seseorang individu mengalami simptom ‘burnout’ ialah dengan bertukar kerjaya.

“Find out what you like doing best, and get someone to pay you for it.”- Katharine Whitehorn

Baca lagi: Malaysia Menduduki Tempat Ke 2 Dalam Senarai Pekerja ‘Paling Tidak Bahagia’ Di Asia


YB Khairy Jamaluddin Buka Mulut Isu Projek Kereta Nasional Ketiga

Umum tahu, sewaktu pemerintahan Pakatan Harapan, kerajaan terdahulu pernah meluahkan hasrat dalam mengusahakan projek kereta nasional ketiga yang bakal disertakan dengan teknologi terbaharu dan inovatif.

Projek kereta nasional ini walau bagaimanapun telah menerima pelbagai kritikan daripada orang ramai. Tidak kurang juga mereka yang menyokong melihatkan masa depan industri automotif yang menggunakan tenaga elektrik.

Hampir setahun tanpa sebarang perkembangan terbaharu, YB Khairy Jamaluddin yang kini merupakan Menteri Sains, Teknologi dan Inovasi (MOSTI) tampil untuk menjawab isu projek kereta nasional ketiga sewaktu sidang dialog umum berkaitan Persekitaran Teknologi pada 19 Ogos lalu.

Menurut beliau, sepanjang beliau menjawat jawatan terbaharu ini, projek kereta nasional ketiga tidak pernah dibincangkan sama sekali. Beliau juga berpendapat adalah satu kerugian sekiranya projek tersebut dihasilkan menggunakan teknologi ICE (enjin pembakaran dalaman seperti diesel, petrol atau gas).

“Projek syarikat kereta nasional sudah lama terlepas gerabak”, tambah beliau. Sudah agak terlambat jika Malaysia mahu sekali lagi tampil dengan kereta Nasional.

Dalam pada itu, YB Khairy bersetuju sekiranya bantuan dan dana diberikan kepada syarikat yang mahu menghasilkan teknologi kereta elektrik (EV) meskipun agak sangsi sama ada projek yang dibangunkan mampu tampil kompetitif mahupun tidak. Anda boleh tonton rakaman dialog umum ini dengan klik di sini.

Kami info beberapa info lanjut mengenai projek kereta nasional ketiga yang pernah diusahakan pada tahun lalu.

DreamEDGE Dan Daihatsu Motors Dipilih Untuk Bekerjasama Dengan Syarikat Kereta Nasional Ketiga

Rekaan Teaser Model Prototaip Kereta Nasional Ketiga Didedahkan


Khairy Jamaluddin Jadi Menteri Sukan Pertama Yang Akan Bertanding Di Sukan SEA

Menteri Belia Dan Sukan Malaysia, Khairy Jamaluddin bakal menempa nama apabila beliau akan menjadi menteri sukan pertama di Malaysia yang layak untuk bertanding di acara sukan SEA bulan hadapan.

Semalam, Majlis Olimpik Malaysia mengesahkan Khairy antara 871 atlet yang akan bertanding di acara Sukan SEA yang bermula 19 Ogos hingga 30 Ogos ini. Khairy Jamaluddin akan bertanding dalam acara polo.

Tough game. Yeop and I separuh mati. Quzier just giving instructions from the side. Like a Datuk.

A post shared by Khairy Jamaluddin (@khairykj) on Jul 6, 2017 at 3:41am PDT

“Setiap rakyat Malaysia yang layak boleh mewakili Malaysia di Sukan SEA dan perkara ini tidak terkecuali untuk Menteri Belia dan Sukan. Khairy luangkan masa untuk berlatih dan hadir ketika sesi pemilihan dan beliau terpilih,” kata presiden Majlis Olimpik Malaysia, Tunku Tan Sri Imran Tuanku Ja’afar.

Sultan Terengganu, Sultan Mizan Zainal Abidin juga terpilih untuk sukan SEA dan akan mengambil bahagian dalam acara endurance. Tahniah dan selamat berjuang di Sukan SEA nanti Khairy Jamaluddin, Sultan Mizan dan semua atlet yang terpilih!


‘KKD dan Syarikat Telco Berbincang Untuk Turunkan Lagi Harga Internet’- Fahmi Fadzil

Sehingga ke hari ini, pengguna Malaysia masih perlu membayar harga yang agak tinggi untuk menikmati pelan internet yang baik. Untuk individu yang berpendapatan rendah, mereka sudah pasti merasa terbeban dengan kos internet tersebut.

Kementerian Komunikasi dan Digital (KKD) kini dilaporkan sedang mengadakan perbincangan dengan syarikat telekomunikasi untuk menurunkan harga perkhidmatan telekomunikasi di negara ini.

Menurut Menteri Komunikasi dan Digital, Fahmi Fadzil mengatakan ramai golongan muda mengharapkan harga internet dan talian yang lebih murah. Rentetan itu, beliau meminta pihak terlibat untuk mengkaji apa usaha yang boleh dilakukan berkenaan isu tersebut.

Dalam pada itu, beliau turut memaklumkan bahawa sedang meneliti langkah terbaik yang boleh dilakukan bagi meningkatkan mutu perkhidmatan serta mengatasi isu liputan rangkaian 4G dan 5G yang dihadapi di sesetengah kawasan di negara ini.


KKM Arah Gerai Roti Canai Terkenal Pulau Pinang Ditutup 14 Hari Serta-Merta

Beberapa hari sebelum tahun baharu menginjak, sebuah gerai roti canai terkenal di Pulau Pinang menjadi bualan netizen apabila didakwa menyediakan roti canai dengan cara yang kotor.

Terbaharu, Kementerian Kesihatan Malaysia (KKM) mengarahkan gerai terbabit ditutup selama 14 hari kerana tidak menepati piawaian kebersihan, lapor Sinar Harian.

Pada masa sama, gerai roti canai warisan dan kedai minuman itu turut dikompaun RM500 kerana tidak menyediakan persekitaran yang bersih kepada pelanggan ketika diperiksa.

Penutupan itu dikeluarkan mengikut Seksyen 11 Akta Makanan 1983 bagi membolehkan pengusaha pemilik gerai melakukan kerja-kerja pembersihan.

A post shared by Harian Metro (@hmetromy)

Sementara itu, pemilik gerai terbabit, Shahjahan Abdul Hamid berkata, pihaknya akur dengan arahan berkenaan dan memohon maaf kepada pelanggan.

“Tempoh yang diberi itu akan digunakan sebaiknya bagi membersihkan gerai ini,” katanya ringkas.

Difahamkan pemeriksaan itu dilakukan susulan tular satu rakaman video berdurasi 53 saat menunjukkan pekerja gerai meletakkan telur yang akan digunakan bagi penyediaan perniagaan mereka ke dalam bakul secara kasar hingga menyebabkan beberapa telur pecah namun tidak dipedulikan sebelum sambung menebar roti.


KKM Beri Bayangan Sistem Kesihatan Malaysia Berada Di Ambang Lumpuh

Beberapa hari lepas kita dihidangkan dengan kenaikan kes yang mendadak sehingga hampir mencatat dua angka. Tidak lama selepas itu, kita sekali lagi berjaya mencatatkan rekod baru dengan lebih 9,000 kes.

Untuk semalam sahaja, Kementerian Kesihatan Malaysia melaporkan lebih 8,000 kes baharu. Sudahlah ditampar dengan kenaikan mendadak, timbul pula 24 kluster baharu dengan 19 daripadanya membabitkan tempat kerja.

Dalam ciapan yang dibuat oleh KKM di laman Twitter rasmi, ia seolah-olah memberi bayangan bahawa kita sudah mencapai satu garis hujung di mana sistem kesihatan kita bakal lumpuh dalam masa terdekat jika sekatan pergerakan menyeluruh tidak dilakukan.

Sistem perkhidmatan kesihatan negara boleh lumpuh menjelang 5 Jun ini sekiranya sekatan pergerakan menyeluruh tidak dilakukan.#COVID19https://t.co/OHAQbvxANz

— KKMalaysia🇲🇾 (@KKMPutrajaya) June 3, 2021

“Sistem perkhidmatan kesihatan negara boleh lumpuh menjelang 5 Jun ini sekiranya sekatan pergerakan menyeluruh tidak dilakukan.” Kata KKM yang turut memetik laporan berita dari Berita Harian.

Di dalam laporan berita terbabit, Menteri Kesihatan, Datuk Seri Dr Adham Baba  berkata kapasiti hospital diukur berdasarkan empat tahap yang dinilai berdasarkan bilangan kes harian COVID-19.

Tahap pertama, iaitu optimum berlaku apabila jumlah purata jangkitan dalam tempoh tujuh hari kurang dari 4,000 kes. Di tahap kedua, iaitu terhad akan berlaku apabila jumlah purata jangkitan dalam tempoh yang sama meningkat kepada 4,000 hingga 8,000 kes.

— Public Health Malaysia (@health_malaysia) June 3, 2021

Tahap ketiga – yang sedang kita hadapi sekarang – ialah dimana kapasiti perkhidmatan kesihatan kita di ambang lumpuh susulan daripada jumlah purata jangkitan dalam tempoh tujuh hari meningkat kepada lingkungan 8,001 hingga 13,000 kes

“Tahap keempat yang seboleh-bolehnya ingin dielak ialah apabila kapasiti perkhidmatan hospital menjadi lumpuh, dengan purata kes dalam tempoh tujuh hari melepasi paras 13,000 kes,” katanya kepada Berita Harian.

Susulan daripada itu, KKM membayangkan bahawa sekatan pergerakan  menyeluruh perlu dilakukan memandangkan kadar jangkitan harian semakin meningkat, sehingga mencapai 9,020 kes pada beberapa hari lalu.

COVID-19 | Sebanyak 8,209 kes baharu jangkitan dilaporkan hari ini.

Selangor mencatatkan kes tertinggi, 3,125 diikuti Wilayah Persekutuan Kuala Lumpur (801), Johor (752), Negeri Sembilan (576).@DGHisham @KKMPutrajaya pic.twitter.com/DvXwQBMqQn

— Buletin TV3 (@BuletinTV3) June 3, 2021

Tambah Dr Adham Baba lagi, tindakan tegas dengan mengumumkan perintah sekatan pergerakan menyeluruh dibuat kerajaan adalah bagi membendung risiko perkhidmatan kesihatan daripada lumpuh.

Selain itu, beliau turut mengakui jururawat, doktor pakar dan pegawai perubatan terpaksa menanggung beban kerja hampir tiga kali ganda. Setiap mereka terpaksa mengendalikan dua hingga tiga pesakit, selain bekerja dua syif, pakar dan pegawai perubatan perlu ‘on call’ dua hari sekali.

The Vocket pada Januari lalu pernah melaporkan rayuan 46 doktor pakar yang menyuarakan kebimbangan mereka dengan pengurusan wabak COVID-19 di Malaysia apabila kes mendadak naik sejak hujung tahun lalu lagi.

Dalam bulan yang sama, KKM turut memberi amaran bahawa sistem perkhidmatan kesihatan kita sudah berada di ambang ‘breaking point’ dengan peratusan katil yang digunakan terus meningkat sehingga hospital penuh dengan pesakit COVID-19.

Barisan doktor pakar rayu kepada kerajaan, pengurusan COVID-19 di Malaysia tak terkawal. Klik pautan di bawah untuk membaca.

Barisan Doktor Pakar Rayu Kepada Kerajaan, Pengurusan COVID-19 Di Malaysia Tak Terkawal

Sistem Kesihatan Di Peringkat ‘Breaking Point’, Katil Hospital Di Seluruh Malaysia Hampir Penuh


KKM Bimbang, Kluster Sivagangga Berkemungkinan ‘Super-Spreader’

Kementerian Kesihatan Malaysia (KKM) menyuarakan kebimbangan dengan Kluster Sivagangga di Kedah berkemungkinan merupakan super spreader, lapor Astro Awani.

Walaubagaimanapun, Datuk Dr Noor Hisham berkata bahawa kajian lebih teliti perlu dilakukan memandangkan kluster tersebut merebak dengan sangat cepat berbanding sembilan kluster aktif yang lain.

“Yang kita lihat sekarang kluster PUI Sivagangga, kluster ini merebak dengan cepat dibandingkan sembilan kluster di Sarawak dan sebagainya.“Kajian sedang dijalankan sama ada kita sedang menghadapi satu kluster iaitu Genom 614, iaitu kluster super spreader.

“Super spreader ini telah dimaklumkan kepada kementerian iaitu dari Mesir, dan juga Pakistan. Besar kemungkinan ini mungkin adalah satu kluster super spreader tetapi kita kena laksanakan ujian teliti,” katanya.

Terdahulu, kedai makan di Napoh, Jitra di Kedah yang menjadi lokasi bermulanya penularan Kluster Sivagangga dilaporkan tidak menggunakan aplikasi MySejahtera dan tidak merekodkan kehadiran serta suhu badan pelanggan yang berkunjung ke premis berkenaan.

Ia sekali gus memberi cabaran kepada petugas di Pejabat Kesihatan Daerah dan Jabatan Kesihatan Negeri dalam menjalankan sepenuhnya aktiviti pengesanan kontak rapat.

Terdahulu, restoran yang terletak di Kedah ini dilaporkan gagal merekodkan butiran pelanggan. Klik pautan di bawah untuk membaca.

‘Kluster Sivagangga’, Restoran Di Kedah Ini Dilaporkan Tidak Merekod Butiran Pelanggan


KKM Cadang Kerja Khidmat Masyarakat Buat Perokok Yang Ingkar

Demi memberikan keselesaan kepada pengunjung di tempat makan dan ditempat awam, peraturan larangan merokok telah dikuatkuasakan tetapi ditangguhkan pelaksanaannya secara menyeluruh.

Penguatkuasaan undang-undang tersebut akan dilaksanakan sepenuhnya bermula 1 Januari 2020 ini. Terbaharu, pihak Kementerian Kesihatan Malaysia (KKM) sedang mempertimbangkan denda untuk perokok yang ingkar melakukan kerja khidmat masyarakat seperti mencuci tandas awam, mengutip sampah dan memotong rumput.

Denda tersebut dikhabarkan akan dilaksanakan bermula 1 Januari 2020 selaras dengan undang-undang yang berkuatkuasa. Malah, setakat hari ini, 93 peratus bersetuju dengan perlaksanaan denda tersebut manakala 7 peratus tidak bersetuju dengan perlaksanaan denda tersebut.

Penguatkuasaan undang-undang tersebut tidak akan ditangguhkan lagi kerana pihak KKM telah memberi penangguhan selama 6 bulan dimana akan berakhir Disember ini telah memberi peluang kepada orang ramai ‘membiasakan diri’ dengan peraturan baharu tersebut.

Baca lagi mengenai larangan merokok yang bakal dikuatkuasakan sepenuhnya tidak lama lagi

Perokok Di Kedai Makan Bakal Disaman Mulai Bulan Ini

Vape Dan Shisha Bernikotin Termasuk Dalam Peraturan Larangan Merokok

Keputusan Muktamad, Larangan Merokok Di Premis Makanan Bakal Dilaksanakan


KKM Jawab Isu Dakwaan Ceroboh Klinik Milik Doktor Pakar Di Kuala Lumpur

Kecoh dalam kalangan netizen apabila Dr Hamid Arshat telah meluahkan rasa kecewanya di laman Facebook miliknya kerana pejabatnya telah diserbu oleh kakitangan Kementerian Kesihatan Malaysia (KKM).

Menurutnya, serbuan tersebut dilakukan tanpa notis dan tujuan yang jelas membuatkan seperti beliau adalah seorang penjenayah. Malah, beliau ketika itu sedang berada di klinik di Taman Desa Medical Center sedang merawat pesakit ketika serbuan dilakukan.

Apa yang membuatkan lebih kecewa adalah apabila pihak kakitangan KKM meninggalkan pejabatnya dalam keadaan kucar kacir selepas serbuan dan bertindak kasar terhadap kakitangan beliau di pejabat.

Berikutan itu, pihak KKM tampil menjawab dakwaan yang dilemparkan oleh Dr Hamit Arshat. Menurut pihak KKM, serbuan yang dijalankan mengikut prosedur ditetapkan dan pemeriksaan mengejut itu dilakukan kerana terdapat aduan diterima daripada pengguna berkaitan produk digunakan di premis itu.

Malah, prosedur tidak melibatkan kekerasan dan pihak KKM mempunyai kuasa untuk melakukan pemeriksaan mengejut di mana-mana premis. Walau bagaimanapun, tiada tindakan diambil dan pegawai KKM meninggalkan premis selepas pemeriksaan tidak menemui produk seperti dakwaan pelapor.

Pastinya isu ini sedang hangat diperkatakan sekarang. Apakah pandangan anda mengenai isu yang terjadi ini? Di bawah ini, kami kongsikan beberapa artikel yang sedang sensasi dan menjadi buah mulut netizen saat ini.

‘Ustaz’ Tidur Tepi Jalan Di Eropah Rupanya Mempunyai Kes Cabul Dan Tipu Duit?

Persis Pembaca Berita, Video Permohonan Maaf Domino’s Pizza Ini Dipuji Netizen

#BoycottMalaysia ‘Trending’ Kerana Rakyat India Marah Dengan Ucapan Tun Mahathir


KKM Jelaskan Mengapa Warna Jarum Berbeza Diguna Untuk Menyuntik Perdana Menteri

Sejak pandemik COVID-19 menyerang dunia, dapat dilihat pelbagai teori yang fakta mahupun auta dikeluarkan oleh orang ramai. Lebih serius, terdapat golongan yang mempercayai bahawa wabak COVID-19 hanyalah ‘mitos’ atau hoax semata-mata.

Tidak hanya percaya pada wabak, golongan yang terdiri daripada antivaksin ini juga turut berteori mengenai vaksin yang diperkenalkan bagi mencegah penularan wabak COVID-19.

Teori yang dianggap mengarut ini turut dipercayai ramai sehinggakan turut mendapat perhatian Kementerian Kesihatan Malaysia (KKM) baru-baru ini apabila mepertikaikan prosedur penyuntikan vaksin pada Perdana Menteri baru-baru ini.

Sehubungan dengan itu, KKM pada hari ini telah mengeluarkan sebuah video menampilkan seorang doktor bagi menjelaskan dengan lebih lanjut mengapa jarum dengan warna yang berbeza digunakan bagi menyuntik Perdana Menteri.

Menurut penjelasan doktor Fakhrul Radzi yang berkhidmat sebagai doktor perubatan di jabatan pembedahan, pertukaran jarum biru kepada merah sewaktu suntikan dibuat bertujuan untuk memastikan proses penyuntikan berjalan dengan lancar.

Pada awalnya, para penyuntik akan menggunakan jarum yang lebih besar untuk menyedut vaksin daripada botol vaksin denga lebih mudah. Selesai proses sedutan dibuat, jarum tersebut akan dibuang bagi mengelakkan jarum tersebut yang tumpul dicucuk pada penerima vaksin.

Seterusnya, jarum dengan lubang yang lebih kecil akan digunakan bagi menyuntik penerima vaksin. Pemilihan jarum dengan lubang yang lebih kecil ini dibuat bagi memastikan proses suntikan yang dibuat tidak menyakiti penerima vaksin. Selain itu, soal kebersihan dan tekanan dalam jarum antara yang diutamakan.

Menerusi penjelasan yang dibuat, diharap orang ramai khusus golongan teori konspirasi atau antivaksin tidak lagi beranggapan proses suntikan yang dibuat hanyalah ‘wayang’ semata-mata seperti yang didakwa pihak mereka. Anda boleh tonton video di bawah untuk memahami dengan lebih lanjut penjelasan yang dibuat oleh doktor di bawah KKM ini.

Ketahui lebih lanjut dengan telatah golongan antivaksin yang ‘tidak senang’ dengan prosedur menyuntik vaksin COVID-19 pada Perdana Menteri minggu lalu.

‘Ini Semua Wayang Sahaja’- Golongan Antivaksin Tidak Percaya Perdana Menteri Terima Suntikan Vaksin

Gara-Gara Mahu Wajibkan Penumpang Ambil Vaksin, Qantas Airways ‘Diserang’ Golongan Antivaksin


KKM Keluarkan Panduan Untuk Selebriti Iklankan Produk Kesihatan

Pada hari ini tidak dapat dinafikan lagi kemampuan golongan selebriti seperti pelakon, penyanyi, pengacara, golongan profesional mahupun instafamous dalam mempengaruhi cara hidup masyarakat lebih-lebih lagi golongan peminat. Jumlah followers dan golongan sasar selebriti yang ramai menyebabkan mereka dipilih oleh pengeluar suplemen atau produk kesihatan sebagai jurucakap untuk tujuan promosi.

Trend yang semakin menjadi-jadi ini kadangkala mendatangkan kesan buruk kepada pengguna. Oleh itu, pihak Kementerian Kesihatan Malaysia (KKM) melalui cawangan iklan Bahagian Penguatkuasaan Farmasi telah mengeluarkan panduan untuk golongan selebriti dalam mengiklankan produk kesihatan.

Tujuan penyediaan garis panduan ini adalah untuk memberi panduan kepada golongan selebriti sekaligus melindungi kesihatan awam dengan memberi galakkan penggunaan ubat-ubat selamat.

Bukan itu sahaja, panduan ini bertujuan untuk mengawal selia kandungan pengiklanan perubatan. Panduan ini juga mengandungi senarai penyakit yang dilarang untuk diiklankan bagi tujuan rawatan, pencegahan atau diagnosis. Panduan ini boleh disemak di laman web Bahagian Penguakuasaan Farmasi.


6 Fesyen Baju Raya Pelik Dan Unik 2019

Apabila tibanya musim perayaan pada setiap tahun, pastinya orang ramai inginkan kelainan an keunikan dalam menggayakan fesyen baju raya mereka. Ada juga yang berlumba-lumba untuk menjadi individu yang paling lawa dan segak pada hari perayaan.

Di kesempatan ini juga, para pereka fesyen di Malaysia ini tidak ketinggalan untuk menghasilkan sesuatu yang baru dan menarik untuk dijadikan busana hari raya sekaligus melengkapi citarasa fesyen sesetengah individu.

Namun, apa yang kita dapat lihat kini, rekaan baju raya pada setiap tahun menjadi semakin pelik dan unik lebih-lebih lagi rekaan pada baju Melayu. Terdapat beberapa rekaan baju Melayu yang mengundang kecaman warganet dan dikatakan sudah lari daripada konsep baju Melayu yang asal dengan maksud tertentu yang melambangkan ciri-ciri Islam pada setiap bahagian baju Melayu.

Berikut kami akan senaraikan beberapa fesyen baju raya yang pelik dan unik pada tahun 2019 ini.

Koleksi baju Melayu ini adalah hasil rekaan bersama daripada pengacara terkenal Malaysia, Datuk Aznil Haji Nawawi dan pereka fesyen, Razman Razmi. Koleksi yang dihasilkan ini sebenarnya diinspirasikan oleh penghibur terkenal, Datuk Sudirman Arshad.

Dikatakan diambil inspirasi melalui negara Korea Selatan, namun sesetengah warganet mengecam rekaan baju ini yang seperti baju seorang banduan. Rekaan pada koleksi ini agak pelik dan sangat berbeza dengan rekaan asal baju Melayu sebelum ini.

Rata-rata warganet sangat tidak berpuas hati dengan rekaan kurta terbaru ini yang dikatakan sama seperti baju seorang Chef. Namun, jika kita lihat dan membuat sedikit kajian, koleksi baju ini mempunyai kelebihannya yang tersendiri iaitu anda boleh melakukan dua kerja dalam satu waktu. Sebagai contoh, anda boleh ke dapur untuk memasak walaupun sedang beraya bersama rakan-rakan.

Baju rekaan pelakon Erry Putra ini dihasilkan seolah-olah seperti watak Thor di dalam filem Marvel. Adakah ianya dihasilkan disebabkan orang ramai masih dalam “mood” filem Avengers: Endgame lagi? Nak tahu apa yang lebih unik, sayap pada bahagian belakang baju melayu ini boleh ditanggalkan untuk dijadikan sejadah.

Koleksi baju Melayu ini juga merupakan rekaan pelakon terkenal, Erry Putra. Namun, koleksi ini kelihatan sesuai hanya untuk lelaki yang berbadan tegap dan sasa sahaja. Ianya kerana rekaan pada lengan baju tersebut kelihatan sengaja dihasilkan untuk individu yang berbadan sasa menunjukkan susuk tubuh dan lengan mereka yang mempunyai otot.

Haa, ini sangat berbeza daripada rekaan-rekaan baju Melayu yang disebutkan di atas. Baju Melayu ini direka dengan ukuran yang lebih besar dan lebar pada bahagian lengan, manakala pada bahagian badan pula, rekaannya agak senteng sehingga membuatkan baju tersebut kelihatan pelik.

Setiap rekaan baju Melayu yang disenaraikan di atas, meskipun ianya kelihatan pelik namun kami yakin dan pasti akan ada juga individu yang membeli dan menjadikan ianya koleksi busana hari raya mereka pada tahun ini. Kita nantikan sahaja fesyen-fesyen yang digayakan oleh rakyat Malaysia pada tahun ini.


KKM Keluarkan Senarai Berita Palsu Mengenai Coronavirus

Penyebaran berita palsu ataupun maklumat yang tidak sahih terutama di waktu negara sedang menghadapi krisis seperti penularan wabak novel Coronavirus adalah sesuatu yang tidak patut dilakukan oleh sesiapa saja.

Maklumat yang ingin dikongsi perlulah disemak kesahihannya terlebih dahulu bagi mengelakkan panik dan kebimbangan yang tidak berasas berhubung perkara tersebut.

Dengan pergerakan maklumat dan informasi yang dapat diakses di hujung jari, sudah pasti setiap dari kita akan mempunyai sedikit kesukaran untuk menentukan sama ada berita tersebut benar ataupun tidak.

Tidak mahu penyebaran berita palsu terus berlanjutan, Kementerian Kesihatan Malaysia hari ini tampil memberikan senarai berita palsu yang telah disebarkan oleh masyarakat sejak tercetusnya wabak novel Coronavirus baru-baru ini.

Notis tersebut juga memberitahu segala kenyataan rasmi mengenai virus itu hanya dikeluarkan pihak mereka dari semasa ke semasa.

Walaupun sudah bebapa kali pihak berkuasa memberi peringatan supaya tidak menyebarkan berita yang tidak sahih dan tepat, namun masih ada yang berdegil menyebarkan perkara tersebut.

Terbaru, Suruhanjaya Komunikasi dan Multimedia (MCMC) hari ini mengeluarkan kenyataan seorang lelaki berusia 34 tahun telahpun ditahan pihak kerana disyaki menyebarkan kandungan berita palsu mengenai penularan wabak Novel Coronavirus.

Selain lelaki tersebut yang ditahan di rumahnya di Bangi, Selangor pada semalam, portal Malaysiakini turut melaporkan empat akaun Facebook dan satu grup Whatsapp juga akan disiasat kerana turut menyebarkan berita palsu.

Grup Whatsapp itu sebelum ini dikatakan ada menyebarkan berita palsu bahawa kononnya ada kematian mengejut yang berlaku di Penjara Sandakan yang berpunca dari virus tersebut.

Kami juga pernah kongsikan beberapa penulisan mengenai wabak novel Coronavirus yang dilaporkan berpunca dari Wuhan, China ini. Klik pautan di bawah untuk membaca.

WHO Akui Silap Buat Penilaian, Risiko Jangkitan Coronavirus Sebenarnya Berada Di Tahap Merbahaya

Elak Penyebaran Wabak Coronavirus, Masjid Putra Ditutup Buat Pengunjung Bukan Islam

Saintis Pernah Beri Amaran Pada China Sejak 2017 Lagi Bahawa Sesuatu Yang Buruk Akan Berlaku


KKM Kenal Pasti Mutasi Baru COVID-19 Di Malaysia, Adakah Lebih Agresif Dari Biasa?

Kementerian Kesihatan Malaysia (KKM) semalam menyatakan bahawa pihaknya telah mengenal pasti strain baru COVID-19 di negara ini melalui sampel yang diambil dari Sabah, lapor Malay Mail.

Ketua Pengarah KKM, Tan Sri Dr Noor Hisham Abdullah, berkata bahawa masih belum diketahui apakah mutasi yang diberi nama “A701B” lebih mudah menular daripada biasa.

“Ia serupa dengan strain yang terdapat di Afrika Selatan, Australia dan Belanda,” katanya pada sidang akhbar harian.

“Wabak COVID-19 selalu bermutasi, dan kami selalu memantau dan meneliti implikasi strain yang berbeza terhadap populasi.”

Dia menambah, “Kami mengesan mutasi ini dalam 60 sampel yang diambil dari pesakit COVID-19 di bawah Kluster Benteng Lahad Datu di Sabah.

“Kami masih belum memastikan apakah strain ini mempunyai tahap infektiviti yang tinggi dan apakah ia lebih agresif daripada biasa.”

Beliau menambah bahawa KKM sebelum ini menemui mutasi yang dikatakan mempunyai 10 kali lebih banyak infektiviti daripada strain biasa, lapor Straits Times.

Mutasi D614G ini pernah melanda Kedah sekitar bulan Ogos, dan menyaksikan peningkatan kes jangkitan.

Mengenai mutasi COVID-19 yang terdapat di United Kingdom, yang juga dikatakan sangat cepat menular, dia mengatakan kementerian sedang memantau keadaan terbabit.

Beliau juga berkata bahawa tempoh kuarantin wajib 10 hari dan 14 hari ke atas pelawat asing dari United Kingdom tidak mempunyai perbezaan.

“Ini kerana kebanyakan kes yang dijangkiti virus mempunyai gejala atau boleh dikesan pada minggu pertama malah jika menggunakan kaedah tujuh hari kuarantin, risiko lebih tinggi.

“Maka, kita ambil 10 hari dan melihat kepada kajian, tempoh 10 hari dan 14 hari adalah lebih kurang sama,” katanya kepada Utusan Malaysia.

Terdahulu, mutasi baharu COVID-19 di UK telah mencetuskan panik buat negara luar. Klik pautan di bawah untuk membaca.

Mutasi Baharu COVID-19 Cetus Panik, Negara Luar Mula Sekat Pelawat Dari UK

Mutasi Baharu COVID-19 Dilaporkan Mudah Berjangkit, Ini Apa Yang Anda Perlu Tahu

Saintis Dapati Wabak Coronavirus Telah Bermutasi Menjadi Lebih Agresif


KKM Kenalpasti Kluster Baru Di Selangor, Libatkan Kes Indeks Yang Pernah Ke Sabah

Sejak beberapa hari kebelakangan ini kebimbangan dan kegusaran orang ramai mula meningkat kembali dengan berlakunya peningkatan kes COVID-19 dalam negara.

Bukan sahaja keadaan semasa di Sabah yang kini sedang berada dalam keadaan getir namun keadaan di ibu kota dan kawasan sekitar juga menimbulkan kerisauan selepas beberapa tempat dilaporkan mencatatkan kembali kes positif COVID-19.

Terbaru, pihak Kementerian Kesihatan Malaysia pada semalam memaklumkan mereka telah mengenal pasti satu kluster terbaru di Selangor yang dikenali sebagai Kluster Jalan Apas.

Menurut kenyataan yang dikeluarkan di akaun Facebook Ketua Pengarah Kesihatan Dr Noor Hisham Abdullah, kes indeks bagi kluster iaitu kes ke-10782 dan kes ke10783 merupakan pasangan suami isteri warganegara Malaysia.

“Mereka kemudian dirujuk ke Hospital Tengku Ampuan Rahimah, Klang pada 24 September 2020, didapati positif COVID-19 pada 26 September 2020 dan telah dimasukkan ke Hospital Sungai Buloh.

“Hasil saringan kontak rapat mendapati 6 lagi kes positif COVID-19 pada 27 September 2020. Sehingga kini, seramai 66 individu telah disaring,” maklum beliau.

Baca juga perkembangan semasa mengenai COVID-19 dalam negara melalui pautan di bawah.

Tiga Pusat Beli Belah Di Kuala Lumpur Beri ‘Amaran’ Kepada Pengunjung Selepas Catat Kes COVID-19

MySejahtera Jadi Pertikaian Netizen Disaat Kes COVID-19 Dalam Negara Kembali Meningkat

14 Lokasi Di Langkawi Disahkan Telah Dilawati Individu Positif COVID-19


KKM Kongsi SOP Untuk Individu Yang Hilang Status Vaksinasi Lengkap Mulai 1 April

Mulai 1 April 2022, penerima semua jenis vaksin bagi warga emas berumur 60 tahun keatas dan penerima vaksin jenis Sinovac dan Sinopharm berusia 18 tahun keatas akan kehilangan status vaksinasi lengkap dalam aplikasi MySejahtera sekiranya mereka masih belum menerima dos penggalak.

Walaupun bagaimanapun, individu yang hilang status vaksinasi disebabkan tidak mendapatkan dos penggalak masih dibenarkan melakukan aktiviti seperti individu yang lengkap divaksinasi seperti dine-in di restoran, memasuki pusat membeli-belah dan sebagainya.

Malah, maklumat sejarah vaksin primer itu kekal dalam aplikasi MySejahtera dan individu diiktiraf sebagai telah lengkap vaksinasi dos primer apabila telah memenuhi kriteria-kriteria tertentu seperti dua dos suntikan diperlukan bagi vaksin jenis (Pfizer, AstraZeneca, dan Sinovac) serta individu tersebut haruslah melepasi hari ke-14 dari tarikh suntikan.

Manakala bagi jenis vaksin yang hanya memerlukan satu dos suntikan seperti Johnson & Johnson dan Cansino, individu tersebut mestilah telah melepasi hari ke-14 dari tarikh suntikan.

Pihak Kementerian Kesihatan Malaysia (KKM) juga menasihatkan dan menggalakkan individu yang belum menerima dos penggalak supaya mendapatkannya segera.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

KWSP Umum Butiran Penuh Permohonan Untuk Pengeluaran Khas RM10,000

YB KJ Bakal Tentukan Imbasan MySejahtera Masih Diperlukan Atau Sebaliknya Dalam Sebulan Lagi